title: পানাম নগর

text: ১৯৬৫ খ্রিস্টাব্দের ভারত-পাকিস্তান সাম্প্রদায়িক দাঙ্গার সময় হিন্দু ব্যবসায়ীদের এই বসতি স্বাভাবিকভাবেই ছিলো লুটেরাদের লক্ষ্যবস্তু। ঐ সময় লুটেরারা দরজা-জানালা পর্যন্ত লুটে নিয়ে যায়। যুদ্ধের সময় বহু হিন্দু ব্যবসায়ী ভারতে পাড়ি জমালে পানাম প্রায় জনমানবহীন হয়ে পড়ে। সেই শুরু, তারপর থেকে আর জেগে উঠেনি পানাম। এরপর সরকারিভাবে বাড়িগুলোতে মনুষ্যবসতি গড়ার জন্য অনুমতি দেয়া হয়। বাংলাদেশ স্বাধীন হবার (১৯৭১ খ্রিস্টাব্দের) আগে ও পরে বাড়িগুলো ১০-১৫ বছরের ইজারা দেয়া হয় এবং পরে নবায়নও করা হয়। মূল বাসিন্দাদের অবর্তমানে বাড়িগুলো অযত্নে ক্ষয়ে যেতে থাকে। ফলে বর্তমানে (২০০৪) আর ইজারা নবায়ন করা হয় না।


title: পানাম নগর

text: পানাম নগরের মূল প্রবেশ পথের ছোট্ট খালটির উপরে একটি সেতু ছিলো, যার কোনো অস্তিত্ব আর অবশিষ্ট নেই। অযত্ন আর অবহেলায় পানাম নগরের বাড়িঘরগুলোতে শ্যাওলা ধরেছে, ভেতরের পরিবেশটা স্যাঁতস্যাঁতে, গোমট। বাড়িগুলোর দেয়ালে গজাচ্ছে গাছপালা, অনেক বাড়ির ভিতরে ঢুকে গেছে গাছের শিকড়। অনেক ঘরের চৌকাঠ ও রেলিং খুলে পড়েছে। চুরি হচ্ছে কড়িকাঠ ও তক্তা। ফলে বিভিন্ন সময় বাড়িগুলোর ছাদ ধ্বসে পড়ছে, ভেঙ্গে পড়ছে সিঁড়ি ও দেয়াল। পরিত্যক্ত এসব বাড়িগুলোর অনেকগুলোতে মানুষ কিংবা পশু-পাখি মলমূত্র ত্যাগ করে থাকে। অনেক বাড়িরই সিরামিক টাইল্‌সে ভাঙ্গন ধরেছে, খিলানে ধরেছে মরিচা। কোনো কোনো বাড়ির কার্ণিশে গজিয়েছে আগাছা। এমনকি ২০০৫ খ্রিস্টাব্দে দুটো বাড়ি সম্পূর্ণ ধ্বসে পড়ে।


title: পানাম নগর

text: এখনও (২০০৪) অন্তর্বাটি-বহির্বাটি উভয়ই টিকে আছে এরকম ৪০টি বাড়ি রয়েছে পানামে। একটি বাড়িতে বিশাল নাচঘর পর্যন্ত টিকে আছে, যার চারদিকে একতলা ও দোতলায় দর্শকের বসার ব্যবস্থা আছে। এখন সেই নাচঘরে বসে জুয়াড়ি আর নেশাখোরদের আড্ডা।


title: পানাম নগর

text: পানাম নগরীর ঐতিহ্য আর ইতিহাসকে গুরুত্ব দিয়ে বাংলাদেশ সরকারের পক্ষ থেকে এর পুণরুদ্ধারে নেয়া হয়েছে বিভিন্ন পদক্ষেপ। সরকারিভাবে প্রত্নতত্ত্ব অধিদপ্তরের অধীনে নেয়া হয়েছে "পানাম নগরের (সোনারগাঁ) প্রাচীন স্থাপত্য অবকাঠামো সংস্কার-সংরক্ষণ" নামে একটি প্রকল্প। প্রকল্পের আওতায় রয়েছে ৪০টি ভবনের সংস্কার, ৪টি পুকুরঘাট মেরামত ও পুণর্নির্মাণ, সেতু সংস্কার, প্রত্নসামগ্রী ক্রয় ও প্রামাণ্য চলচ্চিত্র তৈরি। বিশেষজ্ঞ কমিটির তত্ত্বাবধানে পরিচালিত হচ্ছে এই প্রকল্প।


title: পানাম নগর

text: ইতোমধ্যেই এই প্রকল্পের আওতায় সংস্কার করা হয়েছে বিভিন্ন ভবন। তবে সংস্কার কার্যক্রমের এই উদ্যোগকে স্বাগত জানলেও সংস্কার কার্যাবলীতে সন্তুষ্ট হতে পারেননি অনেক বিশেষজ্ঞ ও ঐতিহাসিক। অনেক ভবনকে সংস্কারের নামে মূল স্থাপত্যিক সৌন্দর্য্য ঢেকে ফেলা হয়েছে বলে তাঁদের অভিযোগ। বিশেষজ্ঞ দলে বিদেশী বিশেষজ্ঞ নেয়া হলে এজাতীয় ভুল হতো না বলে অনেকে মত প্রকাশ করেছেন। তাছাড়া পর্যাপ্ত তথ্য সংরক্ষণ ছাড়াই কাজে হাত দেয়া হয়েছে বলেও অনেকের অভিযোগ রয়েছে। যেমন: সংস্কার কার্যক্রমে ১০০ বছরের পুরোন কাশীনাথ ভবনের পুরোন অলংকরণ ফেলে দিয়ে নতুন করে অলংকরণ করা হয়েছে। তাছাড়া অতীতের ছোট ও চ্যাপ্টাকৃতি ইটের পরিবর্তে ব্যবহৃত হয়েছে বর্তমানের বড় আকারের ইট।


title: পানাম নগর

text: বাংলাদেশে পানাম নগরীর ইতিহাস, ঐতিহ্য, সংস্কৃতি নিয়ে ২০১০ খ্রিস্টাব্দে তৈরি হয় ""সুবর্ণগ্রাম"" নামে একটি "ডকু-ড্রামা"। নাটকটি রচনা করেন ইলোরা লিলিত এবং পরিচালনা করেন ফারুকে আজম। এছাড়াও ২০১০ খ্রিস্টাব্দে নাসির উদ্দীন ইউসুফ-এর পরিচালনায় ""গেরিলা"" নামের একটি পূর্ণদৈর্ঘ্য চলচ্চিত্রের চিত্রায়ণ হয় পানাম নগরীতে। চলচ্চিত্রে মুক্তিযুদ্ধপূর্ব বাংলাদেশকে তুলে ধরতে পানাম নগরীকে বেছে নেয়া হয়েছে। ছবিটি মুক্তি পায় ২০১১ খ্রিস্টাব্দে।ref name="PAUndated"/>


title: পানাম নগর

text: ডব্লিউ. ডব্লিউ. হান্টার-এর অভিমত হলো, সুলতানী আমলে পানাম ছিলো সোনারগাঁর রাজধানী। কিন্তু পানামে, সুলতানী আমলের তেমন কোনো স্থাপত্য নজরে পড়ে না, তাই এই দাবিটির সত্যতা ঠিক প্রমাণিত নয়। এক্ষেত্রে জেম্‌স টেলর বলেছেন, সোনারগাঁর প্রাচীন "শহর" ছিলো পানাম। এই তত্ত্বটির সাথে বাস্তবের কোনো বিরোধ নেই। শহরটিতে ঔপনিবেশিক ধাঁচের দোতলা এবং একতলা বাড়ি রয়েছে প্রচুর। যার বেশিরভাগ বাড়িই ঊনবিংশ শতাব্দির (১৮১৩ খ্রিস্টাব্দের নামফলক রয়েছে)। মূলত পানাম ছিলো হিন্দু ধনী ব্যবসায়ীদের বসতক্ষেত্র। ব্যবসায়ীদের ব্যবসা ছিলো ঢাকা-কলকাতা জুড়ে। তারাই গড়ে তোলেন এই নগর।


title: রামচন্দ্র বিদ্যাবাগীশ

text: রামচন্দ্র বিদ্যাবাগীশ (জন্ম: ১৭৮৬ - মৃত্যু: ২ মার্চ ১৮৪৫) একজন আভিধানিক এবং পণ্ডিত । তিনি ব্রাহ্মসমাজের সাথে যুক্ত ছিলেন ।


title: রামচন্দ্র বিদ্যাবাগীশ

text: রামচন্দ্র বিদ্যাবাগীশের আদি নিবাস নদীয়ার পালপাড়ায় । তাঁর পিতার নাম লক্ষ্মীনারায়ণ তর্কভূষণ । তাঁর বড়ভাই হরিহরানন্দ তীর্থস্বামী রামমোহন রায়ের বন্ধু ছিলেন ।


title: রামচন্দ্র বিদ্যাবাগীশ

text: রামচন্দ্র বিদ্যাবাগীশ কিছুদিন রামমোহন রায় প্রতিষ্ঠিত বেদান্ত কলেজে অধ্যাপনা করেন । ১৪ মে ১৮২৭ খ্রিস্টাব্দে সরকার দ্বারা সংস্কৃত কলেজের অধ্যাপক নিযুক্ত হন । তিনি এই পদ থেকে ১৮৩৭ খ্রিস্টাব্দে পদচ্যুত হন । ১৮৪২ খ্রিস্টাব্দে সংস্কৃত কলেজে সহকারী সম্পাদক পদ পান । কলকাতায় রামমোহন রায়ের কাজকর্মের সাথে তাঁর ঘনিষ্ঠ যোগ ছিল । আত্মীয়সভার অধিবেশনে তিনি ঈশ্বরের একত্ববাদের উপর মতামত জানান । ১৮২৮ খ্রিস্টাব্দে প্রতিষ্ঠিত ব্রাহ্মসমাজের তিনি প্রথম সচিব নিযুক্ত হন । ১৮৪৩ খ্রিস্টাব্দে তিনি দেবেন্দ্রনাথ ঠাকুর সহ ২১ জন যুবককে ব্রাহ্মধর্মে দীক্ষিত করেন । ১৮৩০ খ্রিস্টাব্দে তিনি রামমোহনের বিপক্ষে যোগ দিলেও পরবর্তীকালে ঈশ্বরচন্দ্র বিদ্যাসাগরের আগে হিন্দু বিধবা বিবাহ প্রস্তাব সমর্থন এবং বহুবিবাহের বিরুদ্ধে নিজমত "নীতিদর্শন" বক্তৃতামালায় দৃঢ়তার সাথে প্রকাশ করেন । ১৮২৯ খ্রিস্টাব্দে রামমোহন রায় বিলেত গেলে দীর্ঘ ১০ বছর তাঁর অসাধারণ পাণ্ডিত্য এবং বিষ্ণু চক্রবর্তীর সঙ্গীতের জন্যই ব্রাহ্মসমাজের অস্তিত্ব বজায় ছিল । তত্ত্ববোধিনীসভার সঙ্গে যুক্ত থেকে সভার মাধ্যমে বাংলা সাহিত্যের উন্নতির চেষ্টা করেন । এই সভার নামও তাঁর দেওয়া । বাঙালির শিক্ষা বাংলা ভাষার মাধ্যমে সঠিকভাবে হবে বলে বিশ্বাস করতেন । আদালতে ফারসী ভাষার পরিবর্তে বাংলা প্রচলনের উদ্দেশ্যে সরকার দ্বারা প্রতিষ্ঠিত প্রতিষ্ঠানে ৬ মাস প্রধান পণ্ডিতের কাজে নিযুক্ত ছিলেন । এই কাজে তিনি ডেভিড হেয়ার, প্রসন্নকুমার ঠাকুর প্রভৃতি ব্যক্তির সমর্থন পান । মৃত্যুকালে তিনি ব্রাহ্মসমাজকে ৫০০০ টাকা দান করেন ।


title: রামচন্দ্র বিদ্যাবাগীশ

text:
১৮১৮ খ্রিস্টাব্দে তিনি বাংলা ভাষার প্রথম অভিধান সঙ্কলন করেন ।
রামচন্দ্র বিদ্যাবাগীশ রচিত ও সম্পাদিত গ্রন্থ:


title: রামচন্দ্র বিদ্যাবাগীশ

text: সংসদ বাঙালি চরিতাভিধান - প্রথম খণ্ড - সংশোধিত চতুর্থ সংস্করণ - সাহিত্য সংসদ


title: বাংলা চলচ্চিত্র

text: বাংলা চলচ্চিত্র বা বাংলা সিনেমা ১৮৯০ সালে ভারতের কলকাতায় বায়োস্কোপ নামে শুরু হয়েছিল। ১৮৯৮ খ্রিষ্টাব্দের কলকাতায় বাঙালিদের মধ্যে প্রথম বায়োস্কোপ কোম্পানি গঠন করেন মানিকগঞ্জ জেলার বগজুরী গ্রামের হীরালাল সেন (১৮৬৬-১৯১৭)। তাঁর প্রতিষ্ঠিত কোম্পানির নাম দ্য রয়েল বায়োস্কোপ কোম্পানি। তিনিই ছিলেন অবিভক্ত বাংলার প্রথম চলচ্চিত্র নির্মাতা। তাঁর তোলা খণ্ডচিত্র (নাটক থেকে) সীতারাম, আলীবাবা, দোললীলা, ভ্রমর, হরিরাজ বুদ্ধ ১৯০১ খ্রিষ্টাব্দের ৯ ফেব্রুয়ারি কলকাতার স্টার থিয়েটার ও ক্ল্যাসিক থিয়েটারে প্রদর্শিত হয়। তিনি প্রামাণ্য চিত্র, বিজ্ঞাপন চিত্র এবং সংবাদচিত্রও নির্মাণ করেন।


title: বাংলা চলচ্চিত্র

text: বর্তমানে বাংলা চলচ্চিত্র ( বাংলা সিনেমা ) ভারতের কলকাতা থেকে এবং বাংলাদেশের ঢাকা থেকে তৈরি হয়।


title: শ্রপশার

text: শ্রপশার () যুক্তরাজ্যের পশ্চিমভাগে, ওয়েল্‌সের সাথে সীমান্তে অবস্থিত একটি কাউন্টি। শ্রুজবেরি কাউন্টিটির রাজধানী শহর। এর আয়তন ৩,৪৯০ বর্গকিলোমিটার এবং লোকসংখ্যা প্রায় ৩ লক্ষ। সেভার্ন নদী শ্রপশার কাউন্টিকে দুইটি অঞ্চলে ভাগ করেছে। নদীর উত্তর ও উত্তর-পূর্বের অঞ্চলে ভূমি সমতল ও এখানে কৃষিকাজ হয়। নদীর দক্ষিণ ও দক্ষিণ-পশ্চিমের এলাকা পাহাড়ি এবং এখানে ভেড়া ও অন্যান্য গবাদি পশু পালন করা হয়। কাউন্টিটি কৃষিপ্রধান অঞ্চল হলেও এখানে লোহা এবং ধাতুজাত বিভিন্ন দ্রব্য ও যন্ত্রপাতি তৈরির কারখানা আছে। স্বল্প পরিমাণে কয়লাও উত্তোলিত হয়। অতীতে এলাকাটি স্যাক্সন রাজ্য মার্সিয়ার অংশ ছিল। স্যাক্সনের পশ্চিমের কেল্টীয় জাতির লোকদের বিরুদ্ধে প্রতিরক্ষার জন্য ওফা-র ডাইক নামের প্রাচীর নির্মাণ করে। মধ্যযুগে শহরটি ইংল্যান্ড ও ওয়েল্‌সের মধ্যকার সীমান্ত বিবাদের মধ্যে পড়ে যায়। এলাকাটি একসময় সালোপ নামেও পরিচিত ছিল।


title: শ্রপশার

text: শ্রপশার কাউন্টিতে চার্লস ডারউইন, উইনফ্রেড ওয়েন, প্রমুখ বিশিষ্ট ব্যক্তি জন্মগ্রহণ করেন।


title: দি আয়রন ব্রিজ

text: আয়রন ব্রিজ (Iron Bridge) পশ্চিম ইংল্যান্ডের শ্রপশার কাউন্টির কোলব্রুকডেল শহরের কাছে সেভার্ন নদীর উপরে স্থাপিত একটি লোহার সেতু। এটি ছিল শিল্পবিপ্লব যুগে ইংল্যান্ডে নির্মিত প্রথম বড় আকারের লৌহ সেতু। আয়রন ব্রিজের মাধ্যমে লোহার কাঠামোগত ক্ষমতা প্রদর্শিত হয় এবং এর সূত্র ধরে পরবর্তীতে লন্ডনের প্যাডিংস্টন স্টেশন এবং ১৮৫১ সালের মেলায় ক্রিস্টাল প্যালেস নির্মাণ করা হয়।


title: দি আয়রন ব্রিজ

text: ইংরেজ স্থপতি টমাস প্রিচার্ড সেতুটির নকশা প্রণয়ন করেন এবং ১৭৭৭ থেকে ১৭৭৯ সালের মধ্যে ইংরেজ লৌহশিল্পপতি জন উইলকিন্সন ও আব্রাহাম ডার্বি সেতুটি নির্মাণ করেন। আয়রনব্রিজ প্রায় ১০০ ফুট দীর্ঘ পাঁচটি অর্ধবৃত্তাকার খিলান নিয়ে গঠিত। আয়রনব্রিজের আশেপাশের শিল্পকারখানাগুলি এখন উঠে গেছে। সম্প্রতি এখানে আয়রনব্রিজ গর্জ মিউজিয়াম ট্রাস্ট গঠিত হয়েছে, যেখানে শিল্পবিপ্লব যুগের নানা প্রাচীন নিদর্শন সংরক্ষিত আছে। আয়রনব্রিজ বর্তমানে যুক্তরাজ্যের একটি রাষ্ট্রীয় স্মারকস্তম্ভ। কেবল পথচারীরাই এটি ব্যবহার করতে পারেন।


title: জেমস রেনেল

text: মেজর জেমস রেনেল (ডিসেম্বর ৩, ১৭৪২ - মার্চ ২৯, ১৮৩০) একজন ব্রিটিশ ভূবিদ, ভূগোলবিদ, নৌ-প্রকৌশী ,ঐতিহাসিক এনং মহাসমুদ্রবিদ্যার জনক ছিলেন।


title: জেমস রেনেল

text: ইংল্যান্ডের ডেবনশায়ারে জন্মগ্রহণকারী জেমস রেনেল ১৭৫৬ সালে ব্রিটিশ নৌবাহিনীতে যোগ দেন। তাঁর পিতা জন রেনেল রাজকীয় সেনাবাহিনীর গোলন্দাজ শাখার ক্যাপ্টেন ছিলেন। নৌবাহিনীতে কাজ করার সময় রেনেল সমুদ্র-জরিপ ও নৌ-প্রকৌশল বিদ্যায় প্রশিক্ষণ গ্রহণ করেন। মাত্র ১৪ বছর বয়সে মানে ১৭৫৬ সালে তিনি নৌবাহিনীর চাকরি লইয়াছিলেন। ১৭৬৩ সালে ইস্ট ইন্ডিয়া কোম্পানির চাকরিতে যোগদানের পূর্বে রেনেল ফিলিপাইনের কয়েকটি পোতাশ্রয়ের জরিপকার্য সম্পন্ন করেন।


title: জেমস রেনেল

text: তিনি বাংলার নদী অববাহিকা সম্পর্কে অনুসন্ধান চালান এবং সর্বপ্রথম এদের মানচিত্র অঙ্কন করেন।বাণিজ্যিক নৌযান চলাচল সহজ করার জন্য ফোর্ট উইলিয়মের গভর্নর হেনরী ভ্যান্সিটার্ট কোম্পানির সেনাবাহিনীর বেঙ্গল ইঞ্জিনিয়ার্স কোর-এ তাঁকে কমিশন প্রদান করে বাংলার প্রধান প্রধান নদী ও এদের শাখা নদীর একটি জরিপকার্য সম্পাদনের সুনির্দিষ্ট দায়িত্ব তাঁর উপর দেওয়া হয়। কোম্পানি কর্তৃক বাংলা, বিহার ও উড়িষ্যার দেওয়ানি লাভ বা দীউয়ানি লাভের (১৭৬৫) পর এই ধরনের একটি জরিপের প্রয়োজনীয়তা আরও তীব্রভাবে অনুভূত হয়। গভর্নর রবার্ট ক্লাইভ ১৭৬৭ সালে একটি নিয়মিত জরিপ বিভাগ প্রতিষ্ঠা করেন এবং জেমস রেনেলকে এই বিভাগের সার্ভেয়ার জেনারেল নিয়োগ করা হয়। অবশ্য এই সময় নাগাদ রেনেল গঙ্গা, ব্রহ্মপুত্র ও মেঘনা নদীর গতিপ্রকৃতি ও আনুষঙ্গিক অবস্থার অনুসন্ধানকার্য বহুলাংশে সম্পন্ন করেছিলেন। রেনেলকে প্রথমত নিয়োগ করা হয়েছিল শুধু গাঙ্গেয় ব-দ্বীপ জরিপ করার জন্য, যার বিশেষ লক্ষ্য ছিল সুন্দরবন ও মেঘনার মধ্যবর্তী পথের পরিবর্তে গঙ্গা থেকে কলকাতায় বৃহদাকার নৌযান চালানোর উপযোগী অপেক্ষাকৃত কম দূরত্বের নৌপথ খুঁজে বের করা। তাঁর লেখা দিনপঞ্জি থেকে এই অভিযান এবং পরবর্তী তিনটি অভিযানের বিস্তারিত বিবরণ পাওয়া যায়। এই অভিযানকালে তিনি উত্তর ও পূর্ব বঙ্গের অধিকাংশ অঞ্চলে জরিপকার্য সম্পন্ন করেন এবং গোয়ালপাড়া ছাড়িয়ে আসামে ঢুকে পড়েন।


title: জেমস রেনেল

text: রেনেল তাঁর দিনপঞ্জিতে উল্লেখ করেছেন যে, অনুসন্ধান পরিচালনাকালে তিনি অনেকবার বাঘ, সরীসৃপ, ডাকাত ও শত্রুভাবাপন্ন লোকদের দ্বারা আক্রান্ত হয়েছেন। প্রয়োজনীয় সরঞ্জামের অপ্রতুলতা সত্ত্বেও মাত্র চারজন সহকারী নিয়ে তিন বছরের মধ্যে তিনি জরিপকার্য সম্পন্ন করেন।৬ মে,১৭৬৪ সালে কলকাতার গভর্নর হেনরী ভ্যান্সিটার্ট জেমস রেনেলকে নদীয়া জেলার উত্তর সীমানাবর্তী জলঙ্গি নদীর মাথা হইতে পূর্বদিকে ঢাকা পর্যন্ত গঙ্গা ও পদ্মার দক্ষিণ তীর তথা অববাহিকাবর্তী নদীনালা জরিপের লক্ষ্যে জরিপকার বা আমিন নিযুক্ত করেন।এই জরিপের অংশস্বরূপ গভর্নরে নিযুক্ত গোয়েন্দা কর্মচারি জেমস রেনেল ১৭৬৪ সালের ৭ই মে তারিখ হইতে তাঁহার রোজনামচা বা দিনলিপি লিখিতে শুরু করেন। সেই দিনলিপি ১৯১০ সালে কলকাতা এশিয়াটিক সোসাইটি তৎকালীন ‘ভারতবর্ষের ভূতাত্ত্বিক জরীপ’(Geological Survey of India) নামক সংস্থার সদস্য টি. এইচ. ডি. লা টুশ (T. H. D. La Touche) সম্পাদনয় এই দিনলিপি প্রকাশ করেন। টি. এইচ. ডি. লা টুশের মতে ১৭৬৪ সাল হইতে ১৯৬৭ সালের মধ্যে গঙ্গা ও ব্রহ্মপূত্র নদীর জরিপ চলার সময় পরাধীন বঙ্গদেশের গভর্নরদের গোয়েন্দা হিসাবে জেমস রেনেল এই বিবরণী লিখেছিলেন। লা টুশ সম্পাদিত রেনেলের রোজনামচায় তিনটি খন্ড আছে। প্রথমখন্ড ১৭৬৪ সালের মে হইতে ১৭৬৫ সনের মে পর্যন্ত বিস্তৃত। দ্বিতীয়খন্ড ১৭৬৫ সালের মে হইতে ১৭৬৬ সালের জানুয়ারি। আর তৃতীয়খন্ড ১৭৬৬ সনের জানুয়ারি হইতে ১৭৬৭ সনে মার্চ অবধি।১৭৬৭ সালে তাঁহাকে ভারতে ব্রিটিশ সাম্রাজ্যের মহা আমিন বা সার্ভেয়ার জেনারেল নিয়োগ করা হয়। ১৭৬৪ সাল হইতে ১৭৭৭ - সর্বমোট তের বছর তিনি বঙ্গদেশের ব্রিটিশ জরীপকাজে নিযুক্ত ছিলেন। মহা আমিনের প্রধান কার্যালয় বসিত পূর্ব বাংলার ঢাকা শহরে। বাংলার সাধারণ মানুষের মধ্যে ইংরেজ বিরোধী সংগ্রাম তখন চলছিল। ইংরেজরা এই সংগ্রামকে ফকির বিদ্রোহ বলত।১৭৭৬ সালে ভূটানের সীমান্ত ও কুচবিহার সীমান্তে এই দায়িত্বে নিয়োজিত থাকাকালে তিনি ফকির মজনু শাহ এর অনুসারী একদল বিদ্রোহী কর্তৃক আক্রান্ত হয়ে গুরুতর আহত হন। সম্ভবত এই ঘটনাই ১৭৭১ সালে ফকির বিদ্রোহীদের বিরুদ্ধে উত্তরবঙ্গে এক অভিযানে নেতৃত্ব দানে রেনেলকে তাড়িত করেছিল। এই আঘাত থেকে তিনি কখনও পুরাপুরি সেরে উঠেন নি। জানা যায় যে এই আঘাতের কারণেই অল্পবয়সে তিনি অবসর গ্রহণে বাধ্য হয়েছিলেন। ১৭৭৬ সালের ৫ এপ্রিল তাঁহার মেজর পদে উন্নতি হয়। গভর্নর জেনারেল ওয়ারেন হেস্টিংস তাঁহাকে বার্ষিক ৬০০ পাউন্ডের ভাতা মন্জুরি প্রদান করিয়াছিলেন। তখন ভারতে ব্রিটিশ শাসনে সহায়তা করিবার নিমিত্ত প্রতিষ্ঠিত “ইস্ট ইন্ডিয়া হাউস” নামক দপ্তরে কাজ করিতেন জেমস রেনেল।


title: জেমস রেনেল

text: রেনেলের লেখার মধ্যে সবচেয়ে বেশি উল্লেখ করার যোগ্য বিবেচিত হইয়াছে ১৭৭৯ সালে প্রকাশিত Bengal Atlas বা বঙ্গদেশের মানচিত্র । ১৭৮৩ সনে তিনি ‘ভারতবর্ষের খসড়া মানচিত্র’ প্রকাশ করেন। ১৮০০ সালে প্রকাশিত হয় Geographical System of Herodotus বা ‘এরোদোতসের ভূগোলজগত’। তাঁহার আরেকটি উল্লেখ্য বই Comparative Geography of Western Asia বা ‘এশিয়ার পশ্চিমাঞ্চলের তুলনাভিত্তিক ভূগোল’ ।


title: জেমস রেনেল

text:
তাঁর অনুসন্ধানী কার্যক্রম এতোটাই সন্তোষজনকভাবে সম্পাদিত হয়েছিল যে, পরবর্তীকালে সার্ভে অব ইন্ডিয়া কর্তৃক তাঁর শনাক্তকরণ অত্যন্ত নির্ভুল প্রতিপন্ন হয়। বেঙ্গল ইঞ্জিনিয়ার্সে মেজর পদে পদোন্নতি লাভের অল্পকাল পরেই রেনেল ১৭৭৬ সালে পেনশনসহ চাকরি থেকে অবসর গ্রহণ করেন। ১৭৭৯ সালে প্রকাশিত তাঁর ‘বেঙ্গল অ্যাটলাস’ ছিল বাণিজ্যিক, সামরিক ও প্রশাসনিক দৃষ্টিকোণ থেকে একটি সর্বোচ্চ গুরুত্বসম্পন্ন অবদান। ঊনবিংশ শতাব্দীর মাঝামাঝি সময়ে বাজারে মানচিত্রের সহজলভ্যতার পূর্ব পর্যন্ত রেনেলের ‘অ্যাটলাস’ (ভূমানচিত্র) শিক্ষার্থিসহ প্রশাসনিক ও নৌ-চলাচল কাজে সর্বস্তরের ব্যবহারকারীদের কাছে ছিল একটি-নির্ভরযোগ্য অবলম্বন। রেনেলের দ্বিতীয় গুরুত্বপূর্ণ অবদান সর্বপ্রথম মোটামুটি নির্ভুলভাবে অঙ্কিত ভারতবর্ষের মানচিত্র। এই মানচিত্রের সঙ্গে সংযুক্ত ছিল রেনেলের একটি ‘ভাষ্য’ (১৭৮৩)। যে পরিকল্পনার ভিত্তিতে মানচিত্রটি অঙ্কিত হয়েছিল তার পূর্ণ বিবরণ লিপিবদ্ধ ছিল এই ভাষ্যে। ১৭৯০ সালে তিনি উত্তর আফ্রিকার একটি মানচিত্রও অঙ্কন করেন।
১৭৮১ সালে জেমস রেনেল রয়্যাল সোসাইটির একজন ‘ফেলো’ নির্বাচিত হন। ১৭৯১ সালে তিনি রয়্যাল সোসাইটির ‘কপলে পদক’ লাভ করেন। পরবর্তীকালে তিনি বায়ু ও সমুদ্র সে্রাত সম্পর্কিত অধ্যয়নে সম্পূর্ণভাবে আত্মনিয়োগ করেন। শেষ পর্যন্ত তিনি তাঁর সকল পর্যবেক্ষণ ও সমুদ্র সম্পর্কিত অধ্যয়ন লব্ধ জ্ঞান একটি একক পদ্ধতিতে সমম্বিত করেন। ভূগোলবিদদের নিকট এটি ‘রেনেলের সে্রাত’ নামে পরিচিতি লাভ করে। ১৮০০ সালে তাঁকে ইনস্টিটিউট অব ফ্রান্স-এর একজন সহযোগী মনোনীত করা হয় এবং ১৮২৫ সালে তিনি রয়্যাল সোসাইটি অব লিটারেচার-এর স্বর্ণপদক লাভ করেন।


title: জেমস রেনেল

text: ১৭৭৭ সালে তিনি অবসর গ্রহণ করেন।জীবনের বাকি ৫৩ বছর তিনি লন্ডন শহরেই কাটাইয়াছিলেন। শেষ বয়সে জেমস রেনেল সমুদ্রস্রোত বিষয়ে গবেষণা করিয়া আপন খ্যাতির বৃদ্ধি সাধন করেন। তাঁহাকে ওসানোগ্রাফি বা মহাসমুদ্রবিদ্যার পিতা বলিয়াও ডাকিবার রীতি ইংরেজরা চালু করিয়াছিলেন। তাঁহার এন্তেকালান্তে মোতাবেক ১৮৩২ সালে তদীয় কন্যার সম্পাদনায় Currents of the Atlantic Ocean বা ‘অতলান্তিক মহাসমুদ্রের স্রোতধারা’ নামে একটি গ্রন্থ প্রকাশিত হয়। ১৭৮১ সালে তিনি ইংলন্ডের রাজকীয় সমিতির সদস্য মনোনীত হইয়াছিলেন। মার্চ ২৯, ১৮৩০ সালে লন্ডন শহরে তিনি পরলোক গমন করেন এবং ওয়েস্টমিনিস্টার অ্যাবিতে তাঁকে সমাহিত করা হয়।


title: আনফরগিভেন

text: আনফরগিভেন (ইংরেজি ভাষায়: Unforgiven) ১৯৯২ সালে মুক্তিপ্রাপ্ত ওয়েস্টার্ন চলচ্চিত্র। পরিচালক ক্লিন্ট ইস্টউড নিজেই প্রধান চরিত্রে অভিনয় করেছেন। ইস্টউড সত্তর ও আশির দশকের বিখ্যাত পরিচালক সের্জিও লেওনে এবং ডন সিজেলকে ছবিটি উৎসর্গ করেছেন। মার্কিন যুক্তরাষ্ট্রের প্রাচীন ওয়েস্টের বিভৎস ভায়োলেন্সকে এতে স্পষ্টভাবে দেখানো হয়েছে এবং ওয়েস্টার্ন পুরাণকে সুন্দরভাবে তুলে ধরা হয়েছে।


title: আনফরগিভেন

text: আনফরগিভেন সেরা ছবি এবং সেরা পরিচালক সহ মোট চারটি ক্ষেত্রে একাডেমি পুরস্কার অর্জন করে। মার্কিন যুক্তরাষ্ট্রের ইতিহাস ও সংস্কৃতির প্রভাব বিবেচনা করে ২০০৪ সালে এটিকে ন্যাশনাল ফিল্ম রেজিস্ট্রির অন্তর্ভুক্ত করা হয়েছে। ২০০৮ সালের জুন মাসে এএফআই যুক্তরাষ্ট্রের শ্রেষ্ঠ ধ্রুপদী চলচ্চিত্রগুলোকে ধরন অণুযায়ী সাজিয়ে একটি তালিকা প্রকাশ করেছে। ১,৫০০ জনের ভোটে ওয়েস্টার্ন ধরনে "আনফরগিভেন" সর্বকালের সেরা ৪ নম্বর চলচ্চিত্র হিসেবে উঠে এসেছে।


title: আনফরগিভেন

text: উইলিয়াম মানি (ইস্টউড) একসময় কুখ্যাত ডাকাত ও খুনী ছিল। অবসর জীবনে কৃষিকাজ করে জীবিকা নির্বাহ করছে। তার প্রাক্তন সহকারী নেডও এখন কৃষক। স্কোফিল্ড নামে এক যুবক মানির কাছে একটি প্রস্তাব নিয়ে আসে: ওয়াইওমিংয়ের এক রাখালকে খুন করার জন্য পুরস্কার ঘোষণা করা হয়েছে। এই রাখাল সেখানকার এক পতিতার মুখমণ্ডল ও শরীরের বিভিন্ন অংশ ছুরি দিয়ে ক্ষতবিক্ষত করেছে বলেই তাকে খুন করতে হবে। প্রথমে মানি রাজি হয়নি। কিন্তু পরে নিজের দুই ছোট ছেলে-মেয়েকে একা রেখে চলে যায়, পুরনো কাজটি আরেকবার করার জন্য। নেডকে সাথে নেয়। মানি, নেড ও স্কোফিল্ড রাখালকে খুঁজতে শুরু করে।


title: আনফরগিভেন

text: ওয়াইওমিংয়ের শেরিফ ড্যাগেটের (হ্যাকম্যান) সাথে রাখালদের সম্পর্ক ভাল, তাই ড্যাগেট তাদের তেমন কিছুই করেনি। এই শহরে একসময় ইংলিশ বব আসে তার জীবনীকার নিয়ে। অস্ত্র নিয়ে ঢোকায় শেরিফ তাকে মারধোর করে। বব চলে যায়, এর পরপরই মানির নেতৃত্বে তিনজন শহরে আসে। এখান থেকেই ক্লাইমেক্সের শুরু।সমালোচকরা আনফরগিভেনের উচ্ছসিত প্রশংসা করেছেন। অ্যামেরিকান ফিল্ম ইনস্টিটিউট-এর সর্বকালের সেরা ১০০ চলচ্চিত্রের তালিকায় স্থান পেয়েছে। ২০০৫ সালে টাইম ডট কম একে গত ৮০ বছরের সেরা ১০০ ছবির তালিকায় স্থান দিয়েছে। রটেন টম্যাটোস-এ ছবিটির রেটিং ৯৬%। আইএমডিবি-তে রেটিং ৮.৩। অনেক সমালোচকই একে নয়ারমিশ্রিত পরিবেশের সফল রূপায়ণ বলেছেন।


title: রঙ্গলাল বন্দ্যোপাধ্যায়

text: রঙ্গলাল বন্দ্যোপাধ্যায় (জন্মঃ ১৮২৭ - মৃত্যুঃ ১৩ মে, ১৮৮৭) একজন কবি, সাহিত্যিক, সাংবাদিক এবং প্রবন্ধকার।


title: রঙ্গলাল বন্দ্যোপাধ্যায়

text: ১৮২৭ সালে মাতুলালয়, বাকুলিয়া গ্রাম, বর্ধমানে জন্ম। তাঁর আদি নিবাস বর্তমান হুগলি জেলার বাকুলিয়া। তাঁর পিতার নাম রামনারায়ণ। পিতা মারা যাবার পড়ে মাতুলালয়ে লালিত-পালিত হন।


title: রঙ্গলাল বন্দ্যোপাধ্যায়

text: রঙ্গলাল বন্দ্যোপাধ্যায় বাকুলিয়ার স্থানীয় পাঠশালা ও মিশনারী স্কুলে শিক্ষাশেষে হুগলি মহসিন কলেজে কিছুদিন পড়াশোনা করেন। ইংরেজি, সংস্কৃত এবং প্রাচীন ওড়িয়া কাব্য ও সাহিত্যে তাঁর জ্ঞান ছিল।


title: রঙ্গলাল বন্দ্যোপাধ্যায়

text: কবি ঈশ্বরচন্দ্র গুপ্তের সাহায্যে সংবাদ প্রভাকর পত্রিকায় তিনি সাহিত্য রচনা আরম্ভ করেন। ১৮৫৫ খ্রিস্টাব্দে প্রকাশিত এডুকেশন গেজেট পত্রিকার সহঃ-সম্পাদক ছিলেন। সেই সময়ের এডুকেশন গেজেটে তাঁর গদ্য এবং পদ্য দুই রকম রচনাই প্রকাশিত হত।


title: রঙ্গলাল বন্দ্যোপাধ্যায়

text: ১৮৫২ সালে প্রকাশিত 'মাসিক সংবাদসাগর' ও ১৮৫৬ সালে প্রকাশিত সাপ্তাহিক 'বার্তাবহ' পত্রিকা দুটোতে তিনি সম্পাদক হিসেবে দায়িত্ব পালন করেন।


title: রঙ্গলাল বন্দ্যোপাধ্যায়

text: ১৮৬০ খ্রিস্টাব্দে কলকাতার প্রেসিডেন্সি কলেজে ৬ মাস অধ্যাপনা করবার পর আয়কর অ্যাসেসর এবং ডেপুটি কালেক্টর হন। তারপর ডেপুটি ম্যাজিস্ট্রেট হয়ে সুনামের সাথে চাকরি করে ১১ এপ্রিল ১৮৮৪ খ্রিস্টাব্দে অবসর নেন।


title: রঙ্গলাল বন্দ্যোপাধ্যায়

text:
তিনি মূলত স্বদেশপ্রেমিক কবিরূপে বিখ্যাত। তাঁর রচিত কাব্যগ্রন্থের মধ্যে উল্লেখযোগ্য "পদ্মিনী উপাখ্যান", "কর্মদেবী" এবং "শূরসুন্দরী"। টডের "অ্যানাল্‌স্ অফ রাজস্থান" থেকে কাহিনীর অংশ নিয়ে তিনি "পদ্মিনী উপাখ্যান" রচনা করেন। তাঁর মৃত্যুর পর স্বদেশী যুগের বিপ্লবীদের মধ্যে পদ্মিনী উপাখ্যানের অংশ -
খুবই বিখ্যাত ছিল। তিনি ১৮৭২ সালে কালিদাসের সংস্কৃত কুমারসম্ভব ও ঋতুসংহারের পদ্যানুবাদ করেছিলেন। একই বছরে প্রকাশিত "নীতিকুসুমাঞ্জলি" তাঁর অপর পুস্তিকা, যা সংস্কৃত নীতি ও তত্ত্বমূলক কবিতার অনুবাদ। ১৮৭৯ খ্রিস্টাব্দে রচিত "কাঞ্চী কাবেরী" কাব্যগ্রন্থ প্রাচীন ওড়িয়া কাব্যের অনুসরণে লিখিত। রঙ্গলাল বন্দ্যোপাধ্যায় 'উৎকল দর্পণ' নামে উড়িয়া ভাষায়ও একটি সংবাদপত্র প্রকাশ করেন। "উৎকল দর্পণ" নামে সংবাদপত্র প্রতিষ্ঠা করেছিলেন। 'উৎকল দর্পণ'-এ তিনি উরিষ্যার পুরাতত্ব ও উড়িয়া ভাষা সম্পর্কে অনেক প্রবন্ধ লিখেছিলেন। তাঁর "কলিকাতা কল্পলতা" গ্রন্থটিই সম্ভবত বাংলা ভাষায় প্রথম কলকাতার পূর্ণাঙ্গ ইতিহাস। ইংরেজি প্রভাবিত বাংলা সাহিত্যের তিনি অন্যতম পথপ্রদর্শক।


title: রঙ্গলাল বন্দ্যোপাধ্যায়

text: ১৮৮২ সালে রঙ্গলাল বন্দ্যোপাধ্যায় সম্পাদনা করে প্রকাশ করেন কবি মুকুন্দরামের "কবিকঙ্কন চন্ডী"। বাংলা সাহিত্যের নানা ক্ষেত্রে বিচরণকারী এই কবির উল্লেখযোগ্য অন্যান্য গ্রন্থগুলো হলো:


title: মুক্তিবাহিনী

text: মুক্তিবাহিনী হলো ১৯৭১ সালের বাংলাদেশের স্বাধীনতা যুদ্ধে অংশ নেয়া বাঙালি সেনা, ছাত্র, ও সাধারণ জনতার সমন্বয়ে গঠিত একটি সামরিক বাহিনী। ২৬শে মার্চ বাংলাদেশের স্বাধীনতা ঘোষণার পর ধীরে ধীরে সাধারণ বাঙ্গালীদের এই বাহিনী গড়ে উঠে। পরবর্তীতে এপ্রিল মাসের মাঝামাঝি সময়ে পূর্ব পাকিস্তান সামরিক বাহিনীর সাবেক সদস্যরা "বাংলাদেশ সামরিক বাহিনী" গঠন করেন এবং জেনারেল আতাউল গণি ওসমানী সর্বাধিনায়ক পদ গ্রহণ করেন। এই সময় ভারত আমাদের ব্যাপকভাবে সাহায্য করেন। সাধারণ জনতা যুদ্ধকালীন সময়ে নিরলসভাবে এই বাহিনীকে সাহায্য করে যায়। যুদ্ধের পর পশ্চিম পাকিস্তানী বাহিনীর বিরুদ্ধে যুদ্ধ করা বাংলাদেশের সকল সেনা ও জনতার বাহিনীকে "মুক্তিবাহিনী" হিসেবে সম্বোধন করা হয়। মুক্তিবাহিনী বেশিরভাগ সময়ই গেরিলা যুদ্ধের নীতি অবলম্বন করে শত্রু পক্ষকে ব্যাতিব্যস্ত রাখতো। মুক্তিবাহিনীর যুদ্ধকৌশল অনেকটা বিপ্লবী চে গুয়েভারার দ্বারা অনুপ্রাণিত ছিলো বলে মনে করা হয় এবং একে বিভিন্ন সময় ফরাসি , ভিয়েত কং এবং মার্শাল টিটোর গেরিলা বাহিনীর তুলনা করা হতো এর রণকৌশল ও কার্যকারীতার কারণে।


title: মুক্তিবাহিনী

text: পশ্চিম পাকিস্তানী সেনাবাহিনীর ২৫শে মার্চ ১৯৭১ এর গণহত্যার পর প্রতিরোধের জন্য মুক্তিবাহিনী গড়ে উঠে। কিন্তু এ ছিলো বাংলাদেশের মুক্তি সংগ্রামের চূড়ান্ত পর্যায়মাত্র। স্বাধীনতার সংগ্রাম এর আগেই দানা বাধতে শুরু করে ১৯৬৯ এর আইয়ুব বিরোধী আন্দোলনের মধ্য দিয়ে। ১৯৭০ এর শুরুর দিকে বঙ্গবন্ধু শেখ মুজিবুর রহমানের ছয় দফা আন্দোলনের মাধ্যমে তা গণআন্দোলনে রূপ নিতে থাকে। ১৯৭১ এর মার্চে তৎকালীন পূর্ব পাকিস্তানে (পরবর্তীতে বাংলাদেশ) ক্রমবর্ধমান রাজনৈতিক অসন্তোষ এবং সাংস্কৃতিক জাতীয়তাবাদের দাবী তৎকালীন পশ্চিমা শাসকগোষ্ঠী কঠোর হাতে দমন করার সিদ্ধান্ত নেয় এবং অপারেশন সার্চলাইটের নীল নকশা আঁটে।


title: মুক্তিবাহিনী

text: পশ্চিম পাকিস্তানী সেনাবাহিনীর নৃশংস হত্যাকাণ্ডের মুখে অগণিত অসহায় মানুষ ভারতের পূর্বাঞ্চলের রাজ্যগুলোতে আশ্রয়প্রার্থী হতে থাকে (আনুমানিক ১ কোটি শরণার্থী) , যা পরবর্তীতে মুক্তিযুদ্ধের গতিপ্রকৃতিতে একটা নতুন মাত্রা দেয়। বাংলার মানুষের অসহনীয় মানবিক দূর্যোগের মুখে ভারত সরকার মুক্তিবাহিনীকে সর্বোতভাবে সহযোগিতা করা শুরু করে।


title: মুক্তিবাহিনী

text: শুরুর দিকে মুক্তিবাহিনী মুক্তিফৌজ নামে পরিচিত হয়; যার “ফৌজ” অংশটি মূলত আরবী; এটি বাংলা "বাহিনী" শব্দের পরিপূরক, যা পরে বিভিন্ন ভাষার মাধ্যমে বাংলা ভাষায় গৃহীত হয়েছে। এটি আগে বিভিন্ন শহরে ও গ্রামে সংগ্রাম পরিষদ নামে ছাত্র ও যুবকদের উদ্যোগে গঠিত হয় ১৯৭১ এর মার্চের শুরুর দিকে। এটা ঠিক পরিষ্কার নয় কিভাবে মুক্তিফৌজ মুক্তিবাহিনী নামে রূপান্তরিত হয়। তবে, নাম যাই হোক না কেন, এটা বাংলার মুক্তিকামী মানুষের সংগ্রামী বাহিনীকেই নির্দেশ করে।


title: মুক্তিবাহিনী

text: ১৯৬৯ সালের আইয়ুব খান বিরোধী আন্দোলনের সময় থেকে শুরু করে এবং শেখ মুজিবের ছয় দফা আন্দোলনের চূড়ান্তলগ্ন থেকেই পুর্ব পাকিস্তানের বাঙ্গালিদের ভেতর স্বাধীন হবার আন্দোলন শুরু হয়, যার মূলে ছিলেন জাতীয়তাবাদী ,প্রগতিবাদী এবং বামপন্থিরা। ১৯৭০ সালের নির্বাচনের পরবর্তিকালের সংকট এই ভাবনাকে আরো দৃড় করে । শেখ মুজিব নিজে এ বিষয়ে অন্যান্য প্রধান রাজনৈতিক দলগুলোর চাপে ছিলেন। বিশেষ করে কট্টর-জাতীয়তাবাদী তরুণ ছাত্র নেতারা চাচ্ছিলেন যে শেখ মুজিব যেন অবিলম্বে স্বাধীনতা ঘোষণা করেন । কয়েকটি বামপন্থি এবং জাতীয়তাবাদী দল সশস্ত্র প্রস্তুতি নিচ্ছিলো, এবং বাঙ্গালি সেনা অফিসার ও সৈন্যরা পাকিস্তান সেনাবাহিনী ত্যাগ করতে প্রস্তুত ছিলো । শেখ মুজিবুর রহমানের ডাকে, ৩রা মার্চ হতে এবং ৭ই মার্চ পরবর্তি দিনগুলোতে, তৎকালিন পূর্ব পাকিস্তানের মানুষ একটি শান্তিপূর্ণ অসহযোগ আন্দলোনে যোগ দেয় যার ব্যাপ্তিকাল ছিলো ২৫-এ মার্চ ১৯৭১ এর মধ্যরাত পর্যন্ত। সেইদিন-ই পাকিস্তানি সেনাবাহিনী প্রশাসনের নিয়ন্ত্রন নিতে নিরস্ত্র জনতার উপর হামলা চালায় । ২৫-এ মার্চ ১৯৭১ এর রাতে পাকিস্তান সেনাবাহিনীর এই হামলার সময়, কিছু স্বল্প ক্ষমতার প্রতিরোধ প্রচেস্টার খবর পাওয়া যায়, বিশেষ করে ঢাকা বিশ্ববিদ্যালয় এর ইকবাল হল এবং রাজারবাগ পুলিশ হেডকোয়ার্টার-এ (এখানকার প্রতিরোধের মাত্রা ছিলো তীব্র)। রাজনৈতিক ঘটনাপ্রবাহ বেগবান হয়ে ওঠার সাথে তাল মিলিয়ে, মুক্তিকামী বাঙ্গালি এবং পাকিস্তানি হানাদার বাহিনীদের যুদ্ধের পরিবেশ গড়ে উঠল। সেনাবাহিনীর বাঙ্গালী সদস্যরাও পাকিস্তানের পক্ষ ছেড়ে দেশের নানান জায়গায় সমবেত হতে থাকলো।


title: মুক্তিবাহিনী

text: মুক্তি বাহিনী ও ভারতীয় সেনাবাহিনীকে যৌথভাবে মিত্রবাহিনী বলা হয়। ১৯৭১ সালের ১৬ই ডিসেম্বর পাকিস্তান সেনাবাহিনীর অধিনায়ক জেনারেল নিয়াজি ঢাকার রেসকোর্স ময়দানে মিত্রবাহিনীর কাছে আত্মসমর্পণ করে।


title: মুক্তিবাহিনী

text: যদিও অপারেশন সার্চলাইট এর পাকিস্তানি পরিকল্পনাকারীরা বাঙ্গালিদের প্রতিরোধ দীর্ঘ হবে বলে প্রত্যাশা করেনি, পাকিস্তানি সেনাবাহিনী জনসাধারণের ওপর হামলা করার সময় থেকেই মুক্তিবাহিনী বারবার দৃশ্যপটে থাকলো । প্রথাগত গেরিলা রূপ ধারণ করার পূর্বে পাকিস্তান সেনাবাহিনীর একজন অবসরপ্রাপ্ত অফিসার, কর্নেল (পরবর্তীকালে জেনারেল) আতাউল গণি ওসমানী-এর নেতৃত্বে এই বাহিনীকে গড়ে তোলা হয় মুজিব এর আন্দোলনের সাহায্যকারী এবং নিরাপত্তা বাহিনী হিসেবে। স্বাধীনতার ঘোষণার পর, পাকিস্তানি সেনাবাহিনী এদেরকে দমন করার চেষ্টা করলেও কিন্তু গোপনে বেড়ে ওঠা এই "বাংলাদেশ সেনাবাহিনী" তে বিদ্রোহী বাঙ্গালি সৈন্যদের সংখ্যা বেড়েই চলছিল। এই বাঙ্গালি সৈন্য ইউনিটগুলো ধীরে ধীরে মুক্তিবাহিনীতে যুক্ত হয় এবং তাদের অস্ত্রশস্ত্রের ভাণ্ডার আরো মজবুত করে।


title: মুক্তিবাহিনী

text: ১৯৭১ সালের ১২ই এপ্রিল কর্নেল আতাউল গণি ওসমানী তেলিয়াপাড়া ( সিলেট ) হেডকোয়ার্টারে সশস্ত্র বাহিনীর দায়িত্ব গ্রহণ করেন। ১৯৭১ সালের ১২ই এপ্রিল ওসমানীকে সশস্ত্র বাহিনীর সর্বাধিনায়ক নিয়োগ করা হয়। ১১-১২ই জুলাই এর মধ্যে বাংলাদেশ মুক্তি বাহিনীকে সংঘটিত করবার গুরুতর পদক্ষেপ নেয়া হয়। কোলকাতাতে সেক্টর কমান্ডারদের একটি সভায় যুদ্ধের কৌশল , বিদ্যমান সমস্যা এবং ভবিষ্যৎ প্রতিরোধ পরিকল্পনার ওপর আলোকপাত করে চারটি সিদ্ধান্ত নেয়া হয়। সেগুলো ছিলো :মূলত ভারতীয় সেনাবাহিনী দ্বারা প্রশিক্ষিত এবং অস্ত্রে সজ্জিত মুক্তিবাহিনী-এর বাইরেও পৃথক ( জাতীয়তাবাদী বা বামপন্থি ) নেতৃত্বে কিছু স্বতন্ত্র গেরিলা বাহিনী সফলভাবে কিছু জায়গা নিয়ন্ত্রণ করছিলো।


title: মুক্তিবাহিনী

text: মুক্তিবাহিনীর "নিয়মিত বাহিনী" গঠন করা হয়েছিল ইষ্ট বেঙ্গল রেজিমেন্ট (EBR), ইষ্ট পাকিস্তান রাইফেলস (পরবর্তীতে বাংলাদেশ রাইফেলস বা BDR), পুলিশ, অন্যান্য আধা-সামরিক বাহিনীর সদস্য এবং সাধারণ জনগন নিয়ে। এই বাহিনী বাংলাদেশব্যাপি ১১টি সেক্টরে ভাগ করা হয়েছিল এবং নিয়ন্ত্রন ছিলো সেনাবাহিনীর সদস্যদের হাতে। যুদ্ধের তীব্রতা বাড়ার সাথে সাথে নিয়ন্ত্রিত এবং সংঘবদ্ধ আক্রমণের জন্য তিনটি শক্তিশালী বাহিনী গঠন করা হয় - মেজর (পরবর্তীতে মেজর জেনারেল) জিয়াউর রহমানের নেতৃত্বে জেড-ফোর্স, মেজর (পরবর্তীতে ব্রিগেডিয়ার) খালেদ মোশাররফের নেতৃত্বে কে-ফোর্স এবং মেজর (পরবর্তীতে মেজর জেনারেল) কে. এম. শফিউল্লাহের নেতৃত্বে এস-ফোর্স.


title: মুক্তিবাহিনী

text: অনিয়মিত বাহিনী, যাকে "গণ বাহিনী" নামেও অভিহিত করা হয়ে থাকে, গঠন করা হয়েছিলো গেরিলা যুদ্ধে প্রশিক্ষিত যোদ্ধাদের নিয়ে। এই বাহিনীর সদস্যরা ছিলো মূলত ছাত্র, কৃষক, শ্রমজীবী এবং রাজনৈতিক কর্মীরা। তাদের প্রাথমিক প্রশিক্ষনের পর বিভিন্ন সেক্টরে বিন্যস্ত করা হয়েছিলো। তাদের মূল দায়িত্ব ছিলো বাংলাদেশের ভেতরে পাকিস্তানী আর্মির বিরুদ্ধে গেরিলা কায়দায় চকিত আক্রমণ চালানো এবং যথাসম্ভব ক্ষতিসাধণ। নিয়মিত বাহিনী গতানুগতিক সম্মুখযুদ্ধে নিয়োজিত ছিলো।


title: মুক্তিবাহিনী

text: মুক্তিবাহিনী মূলত দু'টি উৎস থেকে গড়ে উঠেছিলো - তৎকালীন পূর্ব পাকিস্তান সেনাবাহিনীর সদস্যগণ এবং শহর ও গ্রামের স্বেচ্ছাসেবক তরুণ ও যুবকেরা। এছাড়াও সংগ্রাম পরিষদ, আওয়ামী লীগ, ন্যাপ, বামপন্থী-সমাজতান্ত্রিক দল ও উগ্রপন্থী কিছু দলের যুব ও ছাত্র সংগঠন সমূহও যুদ্ধে অংশগ্রহণ করেছিলো। মুক্তিবাহিনীর বেশ কয়েকটি ভাগ ছিলো। প্রথমত, একটি ভাগ ছিলো নিয়মিত সেনাসদস্যদের সংগঠিত করে তৈরি করা অংশ, যাদের "মুক্তিযোদ্ধা" বলা হয়ে থাকে। অপর একটি ভাগ ছিলো বাংলাদেশ লিবারেশন ফোর্সেস (Bangladesh Liberation Forces - BLF) (বাংলা:বাংলাদেশ স্বাধীনতা বাহিনী) নামে, যারা ছিলো বঙ্গবন্ধু শেখ মুজিবর রহমানের আওয়ামী লীগের চার যুবনেতার দ্বারা সংগঠিত ছিলো। এর চলতি নাম ছিল মুজিব বাহিনী৤ আরেকটি ভাগের নাম ছিলো "বিশেষ গেরিলা বাহিনী" (Special Guerrilla Forces (SGF)), যা বামপন্থী দলসমূহের (বাংলাদেশ কমিউনিস্ট পার্টি (Communist Party of Bangladesh), ন্যাশনাল আওয়ামী পার্টি (National Awami Party), বাংলাদেশ ছাত্র ইউনিয়ন (Bangladesh Students Union)) দ্বারা সংগঠিত হয়েছিলো। এই গেরিলা বাহিনী একত্রে পাকিস্তানী সেনাবাহিনীর বিরুদ্ধে সংঘবদ্ধ গেরিলা আক্রমণ চালাতো, তাদের উদ্দেশ্য ছিলো চকিত আক্রমণ দ্বারা পাকবাহিনীর যথাসম্ভব ক্ষতিসাধণ করা। এই বাহিনীর কার্যক্রম সামাল দেওয়ার জন্য পাকবাহিনী কিছু সমান্তরাল আধা-সামরিক বাহিনী তৈরি করে, যেমন রাজাকার বাহিনী, আল-বদর বাহিনী, আল-শামস(মূলত তৎকালীন জামায়াতে ইসলামী|জামাত-ই-ইসলামী]] ও অন্যান্য ধর্মভিত্তিক দলের সদস্যদের নিয়ে) বাহিনী। এছাড়াও তারা স্বাধীনতা-বিরোধী বাঙ্গালী ও বিহারীদেরকেও কাজে লাগায়। এই বিহারীরা ৪৭ এর দেশবিভাগের সময় ভারত ও পাকিস্তানের বিভিন্ন অঞ্চল থেকে বাংলাদেশে বসত গড়েছিলো। এই সব আধা-সামরিক বাহিনীগুলো জুন-জুলাইয়ে বর্ষার সময় পাকিস্তান বাহিনীর উপর মুক্তিবাহিনীর আক্রমণ কিছুটা হলেও ঠেকাতে পেরেছিলো।


title: মুক্তিবাহিনী

text: ১৯৭১ সালের আগষ্ট মাসে বাংলাদেশ নৌ বাহিনী গঠন করা হয়। প্রাথমিকভাবে, দু'টি জাহাজ ও ৪৫ জন নৌ-সেনা নিয়ে গড়ে তোলা হয় এই বাহিনী। এই দু'টি জাহাজ পাকিস্তানী যুদ্ধজাহাজের উপরে অনেক সফল আক্রমণ চালায়। ১০ই ডিসেম্বর জাহাজ দু'টি মংলা বন্দর আক্রমণের জন্য অগ্রসর হচ্ছিলো, কিন্তু দুঃখজনকভাবে, ভারতীয় যুদ্ধবিমান এই দু'টি জাহাজকে পাকিস্তানী যুদ্ধজাহাজ মনে করে ধ্বংস করে দেয়।


title: মুক্তিবাহিনী

text: ১৯৭১ খ্রিস্টাব্দের ২৮শে সেপ্টেম্বর, ভারতের নাগাল্যান্ডের ডিমাপুরে বাংলাদেশ বিমান বাহিনীর যাত্রা শুরু হয়। এর নেতৃত্বে ছিলেন এয়ার কমোডর এ.কে. খন্দকার। প্রাথমিকভাবে, ১৭ জন অফিসার, ৫০ জন টেকনিশিয়ান, ২টি বিমান ও ১টি হেলিকপ্টার দিয়ে এই বাহিনীর যাত্রা শুরু হয়। বিমান বাহিনী পাকিস্তানী লক্ষ্যের উপর বারোটিরও বেশি সফল আক্রমণ চালায় এবং ডিসেম্বরের শুরুর দিকে অত্যন্ত সফলতার সাথে ভারতীয় বাহিনীর আক্রমণের সাথে সমন্বয় রাখে।


title: মুক্তিবাহিনী

text: মুক্তিবাহিনীর সাথে সাথে কিছু স্বতন্ত্র বাহিনীও বাংলাদেশের কিছু অঞ্চলে পাক বাহিনীর সাথে যুদ্ধে লিপ্ত হয় এবং কিছু এলাকা দখলমুক্ত করে। এদের মধ্যে একটি ছিলো ভারতে গড়ে ওঠা মুজিব বাহিনী। ভারতীয় সেনা বাহিনীর মেজর জেনারেল ওবান এবং ছাত্রলীগ নেতা সেরাজুল আলম খান, শেখ ফজলুল হক মণি, কাজী আরিফ আহমেদ, আবদুর রাজ্জাক, তোফায়েল আহমেদ, আ. স. ম. আব্দুর রব, শাহজাহান সিরাজ, নুর-এ-আলম সিদ্দিকী ও আব্দুল কুদ্দুস মাখন প্রমূখ এই বাহিনী গড়ে তোলেন। এছাড়া টাঙ্গাইলের কাদের সিদ্দিকীর নেতৃত্বে "কাদেরিয়া বাহিনী", ময়মনসিংহের আফসার বাহিনী ও আফতাব বাহিনী, সিরাজগঞ্জের লতিফ মির্জা বাহিনী, মাগুরার আকবর হোসেইন বাহিনী, বরিশালের কুদ্দুস মোল্লা ও গফুর বাহিনী, ফরিদপুরের হেমায়েত উদ্দিনের নেতৃত্বে হেমায়েত বাহিনী ইত্যাদি উল্লেখযোগ্য। এছাড়াও কিছু সমাজতান্ত্রিক/বামপন্থী দলও পাকিস্তান বাহিনীর সাথে যুদ্ধ করে এবং কিছু এলাকায় নিয়ন্ত্রন স্থাপন করে।


title: মুক্তিবাহিনী

text: উল্লেখিত স্বতন্ত্র বাহিনীগুলোর সাথে সাথে ন্যাপ ও কম্যুনিষ্ট পার্টির নেতৃত্বে মুক্তিযোদ্ধাদের কিছু বাহিনী গড়ে উঠে। তাদের মধ্যে সিরাজ শিকদার একটি শক্তিশালী গেরিলা বাহিনী গড়ে তুলেন যা বরিশালের পায়ারাবাগানে পাকিস্তানী বাহিনীর সাথে বেশ কয়েকটি সংঘর্ষে লিপ্ত হয়। যদিও এই বামপন্থী দলগুলোর মাঝে বাংলাদেশের স্বাধীনতার গতিপ্রকৃতি এবং করনীয় নিয়ে আদর্শগতভাবে বিপুল মতপার্থক্য ছিলো (তার মধ্যে সোভিয়েতপন্থী ও চীনপন্থী ফারাক এবং চীনপন্থীদের আন্তঃদল মতবিভেদ), মুক্তিবাহিনীর সাধারণ সদস্য ও নেতৃত্বস্থানীয়দের মধ্যে অনেকেই বামপন্থী ভাবধারায় গভীরভাবে উদ্‌বুদ্ধ ছিলেন। যে কারণে, ভারতীয় সরকার ও আওয়ামী লীগের সদস্যরা এই বামপন্থী দলগুলোর নিয়ন্ত্রন নিয়ে কিছুটা উদ্‌বিগ্ন ছিলেন। যাই হোক না কেন, পরবর্তীতে বামপন্থী দলগুলো নিজেদের মতপার্থক্য ভুলে ঐক্যবদ্ধ হন এবং মুক্তিবাহিনীর মূল অংশটিকে কেন্দ্র করে তাদের যুদ্ধ চালিয়ে যান।


title: মুক্তিবাহিনী

text: স্বাধীন বাংলা বেতার কেন্দ্রের শিল্পী ও কলাকুশলীরা (এম আর আখতার মুকুল, আপেল মাহমুদ (সংগীতশিল্পী), আব্দুল জব্বার (সংগীতশিল্পী), মোহাম্মদ শাহ প্রমূখ) মুক্তিযোদ্ধাদের উৎসাহ ও অনুপ্রেরণার বিপুল উৎস ছিলেন। তাদের "সাংস্কৃতিক যোদ্ধা" বলে অভিহিত করা হয়ে থাকে।


title: মুক্তিবাহিনী

text: মুক্তিযুদ্ধকালীন সময়ে বাংলাদেশের অস্থায়ী সরকার গঠনের পরপরই তা পাকবাহিনীর সাথে লড়াইয়ের দিকে মনোনিবেশ করে। ১১ই জুলাই ১৯৭১ মন্ত্রীসভার এক বৈঠকে কর্নেল এম এ জি ওসমানীকে মুক্তিযুদ্ধের সর্বাধিনায়ক, লেফটেনেন্ট কর্নেল আব্দুর রবকে সেনা বাহিনী প্রধান ও ক্যাপ্টেন এ কে খন্দকারকে বিমান বাহিনী প্রধান পদে নিয়োগ দেয়া হয়।


title: মুক্তিবাহিনী

text: এই বৈঠকে বাংলাদেশকে ১১টি সেক্টরে ভাগ করা হয় এবং প্রত্যেকটি সেক্টরের জন্য একজন সেক্টর কমাণ্ডার নিয়োগ দেয়া হয়। ১০নং সেক্টরকে সর্বাধিনায়কের সরাসরি তত্ত্বাবধানে দেয়া হয় এবং এতে নৌ-সেনা ও সর্বাধিনায়কের নিজস্ব বাহিনীকে অন্তর্ভুক্ত করা হয়।


title: মুক্তিবাহিনী

text: পাকিস্তান আর্মি থেকে পালিয়ে মুক্তিযুদ্ধে যোগ দেয়া সেনা কর্মকর্তাদের বিভিন্ন সেক্টরের দায়িত্বে নিয়োজিত করা হয়। এইসব প্রশিক্ষিত সেনা কর্মকর্তারা গেরিলা যুদ্ধে নেতৃত্ব দিতেন এবং মুক্তিযোদ্ধাদের মধ্যে অপ্রশিক্ষিতদের প্রশিক্ষন দিতেন। এই প্রশিক্ষনকেন্দ্রগুলোর বেশিরভাগই সীমান্তের নিকটবর্তী এলাকায় ছিলো এবং ভারত সরকারের সরাসরি সহায়তায় পরিচালিত হতো।


title: মুক্তিবাহিনী

text: যুদ্ধে সামর্থ্য বাড়ানোর জন্য প্রতিটি সেক্টরকে আবার কয়েকটি উপ-সেক্টরে ভাগ করা হয়। নিচের ছকে মুক্তিযুদ্ধের সেক্টরগুলোকে তাদের সেক্টর কমাণ্ডারের নামসহ তালিকাভুক্ত করা হলোঃ


title: মুক্তিবাহিনী

text: ১৯৭১ এর অক্টোবর থেকে মুক্তিবাহিনী পাক হানাদার বাহিনীর উপর তীব্র আঘাত হানতে থাকে। আগষ্ট মাসে ইন্দো-সোভিয়েত চুক্তির|Indo-Soviet Treaty পর ভারত বাংলাদেশের মুক্তিযুদ্ধে উত্তরোত্তর আগ্রহ দেখাতে থাকে। পশ্চিম সীমান্তের কিছু শহরে পাকিস্তানের স্বতপ্রণোদিত বিমান হামলার পরিপ্রেক্ষিতে শেষ পর্যন্ত ভারত আনুষ্ঠানিকভাবে যুদ্ধে নিয়োজিত হয় ("Indo-Pakistani War of 1971") ডিসেম্বরের ৩ তারিখ থেকে। বস্তুত, ভারতীয় সৈন্যরা নভেম্বর থেকেই ছদ্মবেশে মুক্তিযোদ্ধাদের সাথে বেলোনিয়ার যুদ্ধে অংশগ্রহণ করে। ভারতীয় সেনাবাহিনী পরিকল্পনা করে যুদ্ধ এড়িয়ে সংক্ষিপ্ততম সময়ের মধ্যে ঢাকা দখল করতে। মুক্তিবাহিনী দেশের অন্যান্য অঞ্চলে পাকবাহিনীকে যুদ্ধে আটকে রেখে ভারতীয় বাহিনীর জন্য কাজটি অনেক সহজ করে দেয়।


title: মুক্তিবাহিনী

text: বাংলাদেশের কঠিন ভূ-প্রকৃতি স্বত্তেও যুদ্ধজয় তুলনামূলকভাবে অনেক তাড়াতাড়িই হয়। মাত্র দুই সপ্তাহ সময়ের ব্যবধানে ঢাকা মুক্ত হয়। ভারতীয় বাহিনীর এই জয়ের পিছনে মুক্তিবাহিনীর প্রত্যক্ষ ও পরোক্ষ অবদানই ছিলো অন্যতম। ঢাকার প্রাণকেন্দ্রে বেশ কয়েকটি সফল আক্রমণ এবং পাকিস্তানপন্থী, বাঙ্গালী-বিরোধী ও পূর্ব-পাকিস্তানের ভূতপূর্ব গভর্ণর মোনায়েম খান নিধন মুক্তিবাহিনীর গেরিলাদের কার্যকারীতা ও সক্ষমতার প্রমাণ রাখে।


title: মুক্তিবাহিনী

text: ১৯৭১ এর ১৬ই ডিসেম্বর মিরপুর ব্রিজের কাছে, পাকিস্তান সেনাবাহিনীর ১৪ ডিভিশনের মেজর জেনারেল জামশেদ ভারতীয় জেনারেল নাগরার কাছে আত্ম-সমর্পণ করেন। বেলা ১০টা ৪০ মিনিটে ভারতীয় বাহিনী এবং কাদের সিদ্দিকীর বাহিনী ঢাকা শহরে প্রবেশ করে। এর মাধ্যমে ৯ মাস-ব্যাপী যুদ্ধের আনুষ্ঠানিক অবসান হয়। কিন্তু দেশের কিছু কিছু এলাকায় তখনো ছাড়া ছাড়া কিছু সংঘর্ষ চলছিল।


title: মুক্তিবাহিনী

text: পাকিস্তান সেনাবাহিনীর পূর্বাঞ্চলের কমাণ্ডার লেফটেনেন্ট জেনারেল এ. এ. কে. নিয়াজি ভারতীয়-বাংলাদেশী যৌথবাহিনীর কমাণ্ডার ও ভারতীয় বাহিনীর পূর্বাঞ্চলের অধিনায়ক লেফটেনেন্ট জেনারেল জগজিৎ সিং অরোরার কাছে আত্ম-সমর্পণ করেন। এই অনুষ্ঠানে বাংলাদেশ পক্ষে উপস্থিত ছিলেন গ্রুপ ক্যাপ্টেন এ.কে. খন্দকারমুকতিফৌজ কি??


title: স্থির তড়িৎ

text: তড়িৎ বা আধান যখন চলাচল করে না, বরং কোন বস্তুতে আবদ্ধ থাকে, তখন তাকে স্থির তড়িৎ (ইংরেজি ভাষায়: Static electricty) বলে। পদার্থবিজ্ঞানের যে শাখায় এই স্থির তড়িৎ নিয়ে আলোচনা করা হয় তাকে ইংরেজি ভাষায় "Electrostatics" বলে। বাংলায় অধ্যয়নের এই ক্ষেত্রটিকেও সাধারণভাবে স্থির তড়িৎ নামে আখ্যায়িত করা হয়।


title: স্থির তড়িৎ

text: সাধারণত একটি পদার্থ যেসব অণুসমূহের সমন্বয়ে গঠিত, তারা সবাই মিলে একটি আধান নিরপেক্ষ (charge neutral) পরিবেশ তৈরি করে। এমনকি যদি পদার্থটি আয়নের সমষ্টি হয়, তবে তার ধনাত্মক আয়ন ও ঋণাত্মক আয়নের সংখ্যা সমান হয়। কোন কারণে, যদি এই পদার্থটির সাথে অন্য কোন পদার্থের ঘর্ষণ হয়, তবে এই পদার্থদ্বয়ের মাঝে কিছু আধানের (চার্জের) আদান প্রদান হয়। ফলশ্রুতিতে, এই দুটি পদার্থের একটিতে কিছু অতিরিক্ত ঋণাত্মক ও অপরটিতে কিছু অতিরিক্ত ধনাত্মক আধান জমা হয়। অর্থাৎ, এরা আর তখন আধান নিরপেক্ষ থাকে না।


title: স্থির তড়িৎ

text: কোন পদার্থটি ধনাত্মক আর কোন পদার্থটি ঋণাত্মক আধানে আধিত (charged) হবে, সেটা নির্ধারিত হয় পদার্থগুলো চার্জের প্রতি আসক্তি কতটা বেশি তার উপর। এই আসক্তির উপর ভিত্তি করে আগে থেকেই বলা সম্ভব দুটি পদার্থের ঘর্ষণের ফলে কোনটি ধনাত্মক আর কোনটি ঋণাত্মক আধানে আধিত হবে।


title: স্টুডেন্টস ইসলামিক মুভমেন্ট অব ইন্ডিয়া

text: স্টুডেন্টস ইসলামিক মুভমেন্ট অব ইন্ডিয়া ( সিমি), (Students Islamic Movement of India (SIMI) ১৯৭৭ সালে উত্তর প্রদেশের আলিগড়ে প্রতিষ্ঠা হয়।ভারত সরকার এবং অনেকে বিশ্বাস করে যে সংস্থাটি সন্ত্রাসবাদী কার্যকলাপে যুক্ত।২০০১ সালে সিমিকে এক বার নিষিদ্ধ ঘোষণা করা হলেও শেষ পর্যন্ত ২০০৬ সালের ৮ ফেব্রুয়ারি এই সংগঠনটি ভারতের সর্বত্র নিষিদ্ধ ঘোষিত হয়। ২০০৮ আগস্টের প্রথম সপ্তাহে বিশেষ ট্রাইব্যুনালের মাধ্যমে নিষেধাজ্ঞা তুলে নিলেও ৬ আগস্ট,২০০৮ ভারতের সুপ্রিম কোর্ট সিমির উপর ঐ নিষেধাজ্ঞা তুলে নেওয়ার সিদ্ধান্তর স্থগিতাদেশ দিয়েছেন।


title: স্টুডেন্টস ইসলামিক মুভমেন্ট অব ইন্ডিয়া

text: ভারত সরকার সিমির বিভিন্ন কার্যকলাপের মধ্যে সন্ত্রাসবাদী সংগঠন আল-কায়েদার দ্বারা চালিত হচ্ছে বলে মনে করা হয়। এমন সন্দেহ করা হয় যে সিমি এখন ইন্ডিয়ান মুজাহিদিনের অন্য নাম মাত্র,যারা ইন্ডিয়ান মুজাহিদিন,২০০৮ সালের আহমেদাবাদ ও জয়পুরের বোমা বিস্ফোরণের দায়িত্ব স্বীকার করেছে। .


title: স্টুডেন্টস ইসলামিক মুভমেন্ট অব ইন্ডিয়া

text: সিমির প্রতিষ্ঠাতা মহম্মদ আহমদউল্লাহ সিদ্দিকি বর্তমানে আমেরিকার ওয়েস্টার্ন ইলিনয়েস বিশ্ববিদ্যালয়ে সাংবাদিকতা ও জনসংযোগের অধ্যাপক। সিদ্দিকি আলিগড় বিশ্ববিদ্যালয়ে গবেষণা করার সময় ‘উপলিব্ধ’ করেন, ভারতীয় গণমাধ্যম মুসলিমদের বিষয়ে ভুল তথ্য প্রচার করে। পদার্থবিদ্যা থেকে তিনি সাংবাদিকতাতে শুরু করেন এবং এই সংগঠনটির প্রতিষ্ঠা করেন। সিদ্দিকি সিমি ছেড়েছেন বহু আগে। তবে তার মতে, সিমির উদ্দেশ্য ছিল ভারতীয় মুসলিমদের শিক্ষিত ও সচেতন করে তোলা এবং ভারতকে পশ্চিমী ভোগবাদের প্রভাব থেকে মুক্ত করে ইসলামি সংস্কৃতি প্রচার করা।। কিন্তু পরবর্তী কালে সিমি তার আদর্শ থেকে বিচ্যুত হয়েছে। জামাত-ই-ইসলামি হিন্দ-এর ছাত্রশাখা হিসাবে সিমি কিছু দিন কাজ করলেও পরে এই জামাত-ই-ইসলামি হিন্দ থেকে তাদের বিচ্ছেদ ঘটে।


title: স্টুডেন্টস ইসলামিক মুভমেন্ট অব ইন্ডিয়া

text: ১৯৮১ সালে আরাফত ভারতে এলে সিমি-র সদস্যরা তাঁকে কালো পতাকা দেখান এবং স্লোগান দেন যে তিনি ‘পশ্চিমের পুতুল’। অন্য দিকে জামাত-ই-ইসলাম হিন্দ তাঁকে দরাজ শংসাপত্র দেয়। সিমি-র এই উগ্রবাদে উত্তরণ ধীরে আরও ভয়াবহ চেহারা নেয়। সিমি-র বহু নেতা-কর্মী লাদেনকেই অবিসংবাদী নেতা বলে মেনে নেন। আম-মুসলিমের কাছে পৌছনোর জন্য তাঁরা নানা ভাষায় পত্রিকা প্রকাশ করেন। বাংলা ভাষায় ‘"রূপান্তর", হিন্দি ভাষায় "তারিখ" ,গুজরাতি ভাষায় "ইকক্রা", তামিল ভাষায় "সেধি মাদল" , মালায়ালাম ভাষায় "ভিভেকাম" ইংরেজিতে "মুভমেন্ট" কিশোরদের জন্য "শাহিন টাইমস" নামের পত্রিকা প্রকাশিত করত। ২০০১ সালে সিমিকে এক বার নিষিদ্ধ ঘোষণা করা হলেও শেষ পর্যন্ত ২০০৬ সালের ৮ ফেব্রুয়ারি এই সংগঠনটি ভারতের সর্বত্র নিষিদ্ধ ঘোষিত হয়।সিমি-র মতাদর্শের সঙ্গে তালিবানদের তেত্ত্বর প্রচুর মিল পাওয়া যায়। এরা জাতীয়তাবাদকে ইসলামের পরিপন্থী মনে করে। মুসলিম বিশ্বের খিলাফতেই এদের বিশ্বাস। অনেকের মতে, সিমি অথবা দেওবন্দ-ঘরানা থেকে উদ্ভূত আবার কারুর মতে তালিবানি-তত্ত্ব থেকে উদ্ভূত। পাকিস্তানের আই এস আই এদের আর্থিক সহায়তা করে। সৌদি আরব ও পশ্চিম এশিয়ার বিভিন্ন দেশ থেকেও এরা অর্থ পায়। কুয়েতের ইন্টারন্যাশনাল ইসলামিক ফেডারেশন অব স্টুডন্ট অর্গানাইজেশন এবং ওয়াল্ডর্ অ্যাসেম্বলি অব মুসলিম ইউথ- এর সঙ্গে সিমির আর্থিক সম্পর্ক আছে।


title: স্টুডেন্টস ইসলামিক মুভমেন্ট অব ইন্ডিয়া

text: ভয়াবহ উত্তর প্রদেশ বিস্ফোরন-২০০৭, জয়পুর বিস্ফোরন-২০০৮,ব্যাঙ্গালোর বিস্ফোরন-২০০৮ ও আহমেদাবাদ বিস্ফোরন-২০০৮ ঘটে যাওয়ার পর ইন্ডিয়ান মুজাহিদিন এর দায় স্বীকার করেছে।হুজি, লশকর-ই-তৈবা অথবা জৈশ-ই-মহম্মদের সঙ্গে এদের যোগও খুজে পাচ্ছেন গোয়েন্দারা। ইন্ডিয়ান মুজাহিদিন আসলে নিষিদ্ধ সিমি-রই অন্য নাম মাত্র।. আমদাবাদে বিস্ফোরণসমূহের কিছুক্ষণ আগে এই জেহাদি সংগঠনটি তার পূর্বাভাস দিয়েছিল। ২০০৫ সালে অযোধ্যার বিতর্কিত এলাকায় ঢুকে পড়ে হামলা চালানোর অভিযোগে পাচ সিমি কর্মীকে আটক করা হয়। ২০০৩ সালের ১২ সেপ্টেম্বর পশ্চিমবঙ্গের কুমারডুবি-বরাকর শাখায় রেলের স্লিপার ক্লিপ সরিয়ে নেওয়ার অভিযোগে পাচ সিমি কর্মীকে গ্রেফতার করা হয়। ২০০৪ সালে গুজরাতের স্বরাষ্ট্রমন্ত্রী হরেন পাণ্ড্য হত্যাকাণ্ডে সিমির ‘হাত’ আছে বলে দাবি করা হয়।


title: স্টুডেন্টস ইসলামিক মুভমেন্ট অব ইন্ডিয়া

text: দিল্লি হাইকোর্টের ট্রাইব্যুনাল রায়ের জন্য বিজেপি ভারতীয় জাতীয় কংগ্রেসের বিরুদ্ধে সন্ত্রাসবাদ দমনে নরম মনোভাব ও স্বরাষ্ট্রমন্ত্রী শিবরাজ পাটিলকে বরখাস্ত করার দাবি জানায়। বিজেপির অভিযোগ, সমাজবাদী পার্টির সঙ্গে ঘনিষ্ঠতার জন্যই স্বরাষ্ট্রমন্ত্রক সিমির বিরুদ্ধে ‘নতুন’ তথ্যপ্রমাণ না দিয়ে নিষেধাজ্ঞা তুলে নেওয়ার পথ প্রশস্ত করেছিল। এর আগে মুলায়ম সিংহ যাদব সিমির উপর নিষেধাজ্ঞা তুলে দেওয়ার প্রতিশ্রুতি দিয়েছিলেন। কংগ্রেস এখন তার প্রতিশ্রুতি পালন করছে।বিজেপির এই অভিযোগে আরও ইন্ধন যুগিয়েছে খোদ মুলায়ম সিংহ যাদব ও কেন্দ্রীয় রেল মন্ত্রী লালুপ্রসাদ যাদবের মন্তব্য। সুপ্রিম কোর্টের স্থগিতাদেশ আসার আগেই মুলায়ম সিংহ যাদব ট্রাইব্যুনালের ওই সিদ্ধান্তকে স্বাগত জানিয়ে বলেন, লালুপ্রসাদ যাদব বলেন, ভারত সরকার পক্ষের এই মন্তব্য পরই বিজেপি সাংবাদিক সম্মেলন করে এবং বিজেপির মুখপাত্র রাজীবপ্রতাপ রুডি প্রশ্ন করেন,


title: স্টুডেন্টস ইসলামিক মুভমেন্ট অব ইন্ডিয়া

text: বিজেপি দল থেকে অভিযোগ করে এমন বক্তব্য বলা হয়,"


title: কপলি পদক

text: কপলি পদক () বিজ্ঞানের যেকোন ক্ষেত্রে বিশেষ কৃতিত্বের জন্য প্রদত্ত একটি পুরস্কার। রয়েল সোসাইটি ১৭৩১ সালে লন্ডনে এই পুরস্কারের প্রচলন করেছিল। তখন থেকে নিয়মিতই প্রদান করা হচ্ছে। এটি রয়েল সোসাইটির প্রাচীনতম এবং সর্বোচ্চ পুরস্কার।


title: কপলি পদক

text: ১৬৯৯ সালে ইংল্যান্ডের সংসদ সদস্য স্যার গডফ্রি কপলি, দ্বিতীয় ব্যারনেট রয়েল সোসাইটিকে £১০০ পাউন্ড অনুদান দিয়েছিলেন। এই অনুদান থেকেই পুরস্কারটির সূচনা। কপলি মূলত ছিলেন দক্ষিণ ইয়র্কশায়ারের স্প্রটবরোর প্রভাবশালী ভূমিমালিক। তিনি ১৬৯১ সালে সংসদ সদস্য নির্বাচিত হয়েছিলেন।


title: কপলি পদক

text: রয়েল সোসাইটি কর্তৃক প্রদত্ত ১০টি পুরস্কারের মধ্যে কপলি মেডেল অন্যতম। ভৌত বিজ্ঞান এবং জীববিজ্ঞানের বিষয়গুলোতেই বেশি পুরস্কার দেয়া হয়। পুরস্কার বিজয়ীরা রয়েল সোসাইটির ফেলোদের দ্বারা নির্বাচিত হন। বিজয়ীদের একটি সিলভার গিল্ট পদক এবং £৫,০০০ পাউন্ড প্রদান করা হয়।


title: তালিবান

text: তালিবান (পশতু ভাষায়: طالبان, "তালেবান"-ও ব্যবহৃত হয়) সুন্নি ইসলামী এবং পশতুন জাতীয়তাবাদী আন্দোলন। ১৯৯৬ থেকে ২০০১ সাল পর্যন্ত আফগানিস্তানে এই আন্দোলনের নেতারা ক্ষমতাসীন ছিলেন। ২০০১ সালে নর্দার্ন অ্যালায়েন্স এবং ন্যাটো দেশগুলো কর্তৃক পরিচালিত এক যৌথ অভিযানের মাধ্যমে সেদেশে তালিবান শাসনের অবসান ঘটানো হয়, তালিবান নেতারা অনেকেই বন্দী হন, বাকিরা পালিয়ে যান। "তালিবান" শব্দের অর্থ "ছাত্র"। বর্তমানেও দৃঢ় চেতনার অধিকারী তালিবান সমর্থকেরা পাকিস্তান-আফগানিস্তান সীমান্তের উপজাতীয় অঞ্চলে ক্ষমতাসীন আফগান সরকার, অপারেশন এন্ডিউরিং ফ্রিডম-এ অংশগ্রহণকারী ন্যাটো সৈন্যবাহিনী এবং ন্যাটো পরিচালিত ইন্টারন্যাশনাল সিকিউরিটি অ্যাসিস্টেন্স ফোর্সের (আইএসএএফ) বিরুদ্ধে গেরিলা যুদ্ধ চালিয়ে যাচ্ছে।


title: তালিবান

text: তালিবান আন্দোলনের প্রধান ছিলেন মোল্লা মুহাম্মাদ উমার। উমারের পরেই ছিল সামরিক কমান্ডার ও মাদ্রাসা শিক্ষকদের একটি মিশ্র ইউনিটের অবস্থান। এর পরে স্থান ছিল পদমর্যাদা অনুযায়ী পাকিস্তানের বিভিন্ন ধর্মীয় বিদ্যালয়ে পাঠ গ্রহণকারী ব্যক্তিদের। দক্ষিণ আফগানিস্তানের পশতুন অঞ্চল ও পশ্চিম পাকিস্তানের কিছু অঞ্চলে তালিবান আন্দোলন সবচেয়ে ব্যাপক রূপ ধারণ করেছিল। এছাড়াও ইউরোপ ও চীন থেকে কিছু স্বেচ্ছাসেবক এই আন্দোলনে যোগ দিয়েছিলেন। তালিবানরা বিভিন্ন উৎস থেকে ভারী অস্ত্র ও প্রশিক্ষণ সহযোগিতা লাভ করেছিল। পাকিস্তান সরকার বিশেষত ইন্টার-সার্ভিস ইন্টেলিজেন্স তালিবানদের সহায়তার জন্য অভিযুক্ত হয়েছে। এছাড়া পাকিস্তানে আফগান শরণার্থীদের জন্য নির্মীত মাদ্রাসাগুলো থেকে অনেকেই সশস্ত্র আন্দোলনে যোগ দিয়েছিল। এই মাদ্রাসাগুলো প্রতিষ্ঠা করেছিল জামিয়াত উলামা-ই-ইসলাম।


title: তালিবান

text: পাঁচ বছরেরও বেশি সময় ধরে তালিবানরা আফগান রাজধানী কাবুলে ক্ষমতাসীন ছিল। কিন্তু এই দীর্ঘ সময়ে মাত্র তিনটি দেশ তাদেরকে স্বীকৃত দিয়েছিল: পাকিস্তান, সৌদি আরব এবং সংযুক্ত আরব আমিরাত। মানবাধিকার লংঘনের জন্য আফগানিস্তান জাতিসংঘের স্বীকৃতি হারিয়েছিল এবং ইরান, ভারত, তুরস্ক, রাশিয়া, যুক্তরাষ্ট্র ও মধ্য এশিয়ার অধিকাংশ দেশ তালিবান শাসনের বিরোধিতা করেছিল এবং তালিবান বিরোধী আফগান নর্দার্ন অ্যালায়েন্সকে সাহায্য করেছিল।


title: তালিবান

text: ক্ষমতায় থাকার সময় তালিবানরা এযাবৎ কালের সবচেয়ে কঠোর মুসলিম শরিয়াহ্‌ভিত্তিক শাসন প্রতিষ্ঠা করেছিল। নারীদের প্রতি বিরূপ আচরণের জন্য তারা আন্তর্জাতিক মহলে অনেক নিন্দিত হয়েছিল। নারীদের বোরকা পরতে বাধ্য করা হতো, আট বছর বয়সের পর তাদেরকে চাকরি বা শিক্ষা লাভ করতে দেয়া হতো না। যারা পড়তে চাইতো তাদেরকে ভূগর্ভস্থ বিদ্যালয়ে পাঠানো হতো এবং কারও সাথে অনৈসলামিক অবস্থায় ধরা পড়লে কঠোর শাস্তির ব্যবস্থা করা হতো। পুরুষ ডাক্তাররা তাদেরকে চিকিৎসা করতে পারতো না। একান্তই করাতে হলে, সাথে করে কোন পুরুষ আত্মীয় বা স্বামী নিয়ে আসতে হতো। বিধবা অথবা তালাকপ্রাপ্তা নারীদের কোনো সাবালক ছেলে সন্তান না থাকলে, তারা কোনো আত্মীয়ের বাড়িতেও সাহায্যের জন্য যেতে পারত না, তাই তারা বিনা চিকিৎসায় কষ্ট ভোগী হয়ে থাকত, যেহেতু তারা একা চিকিৎসকের কাছে যেতে পারত না।যেসব বিধবাদের ছেলে সন্তান ছিল না, তারা ঘরের বাইরে যেতে পারত না বলে না খেয়ে মারা যেত। নারীদের জীবন ঘরের ভিতরে জন্ম নিয়ে ঘরের অন্ধকারেই শেষ হয়ে যেত। এই পৃথিবীতে আলো নামে যে কোনো জিনিস আছে তা তারা জানতোই না।পুরুষেরা নারীকে পশুর চেয়েও নিচে ভাবত। নারী নির্যাতন এসময় মাত্রা ছাড়িয়ে যায়। পুরুষ-নারী সবাইকেই তালিবান আইন ভঙ্গ করার জন্য কঠোর শাস্তির সম্মুখীন হতে হতো।


title: তালিবান

text: আফগান গৃহযুদ্ধের সময় তালিবানরা শুধুমাত্র সাদা পতাকা ব্যবহার করতো। ১৯৯৬ সালে কাবুলের ওপর নিয়ন্ত্রণভার গ্রহণ করে ও আফগানিস্তানকে ইসলামিক প্রজাতন্ত্র ঘোষণা করে। সাদা পতাকাকে জাতীয় পতাকা হিসেবে চিত্রিত করে। 'তাদের বিশ্বাসবোধ এবং সরকারের বিশুদ্ধতার প্রতীক'রূপে তুলে ধরা হয়। ১৯৯৭ সালের পর ঐ পতাকায় শাহাদাহ চিহ্ন যুক্ত করা হয়।


title: গডফ্রি কপলি

text: স্যার গডফ্রি কপলি, দ্বিতীয় ব্যারনেট, এফআরএস (; ১৬৫৩ - ৯ই এপ্রিল, ১৭০৯) সম্পদশালী ইংরেজ ভূমিমালিক, শিল্প সংগ্রাহক ও জনপ্রিয় ব্যক্তিত্ব। তিনি দক্ষিণ ইয়র্কশায়ারের স্প্রটবরোতে থাকতেন। এখান থেকেই সংসদ সদস্য নির্বাচিত হয়েছিলেন।


title: গডফ্রি কপলি

text: তাঁকে সবচেয়ে বেশি স্মরণ করা হয় রয়েল সোসাইটির বিখ্যাত কপলি মেডেল-এর মাধ্যমে। তিনি ১৭০৯ সালে রয়েল সোসাইটিকে এই বার্ষিক পুরস্কার প্রদানের জন্য অনুদান দিয়েছিলেন। বৈজ্ঞানিক অর্জনের জন্য সোসাইটির সর্বোচ্চ পুরস্কার এটি।


title: গডফ্রি কপলি

text: কপলি ১৬৬১ সালে কিং চার্লস ২ কর্তৃক স্বীকৃত এক ব্যারনেটের ছেলে। ১৬৭৮ সালে তিনি নিজ পিতার উপাধি গ্রহণ করেন। ১৬৯১ সালে তাকে রয়েল সোসাইটির সদস্য করে নেয়া হয়। ১৬৭৯ থেকে ১৬৮৫ সাল পর্যন্ত অ্যাল্ডোবরো থেকে নির্বাচিত সংসদ সদস্য হিসেবে দায়িত্ব পালন করেন। এরপর ১৬৯৫ খেবে ১৭০৯ সাল পর্যন্ত থার্স্ক-এর সংসদ সদস্যের দায়িত্ব পালন করেন। এছাড়া পাবলিক অ্যাকাউন্টের কমিশনার এবং সেনাবাহিনীর অ্যাকাউন্ট কন্ট্রোলারের দায়িত্ব পালন করেছিলেন।


title: গডফ্রি কপলি

text: দক্ষিণ ইয়র্কশায়ারের নটিংহ্যামশায়ারের অন্যতম ধনী ভূমিমালিক ছিলেন তিনি। স্প্রটবরো, নিউটন, কাসওয়ার্থ, কেইডবি, ওয়াইল্ডথর্প, লাভারসল, বেন্টলি ও ওয়ার্মসওয়ার্থসহ অনেক স্থানেই তাঁর জমি ছিল। কপলির মেয়ে অ্যান গেন্টের হাই মেল্টন "ইমানুয়েল মোট"-কে বিয়ে করেছিল।


title: স্থির চুম্বকত্ব

text: স্থির চুম্বকত্ব (ইংরেজি ভাষায়: Magnetostatics) বলতে স্থির চৌম্বক ক্ষেত্রের অধ্যয়নকে বোঝায়। স্থির তড়িতে আধান স্থির থাকে অর্থাৎ চলাচল করে না। কিন্তু স্থির চুম্বকত্বে তড়িৎ প্রবাহ স্থির থাকে, অর্থাৎ কেবল একমুখী প্রবাহ (ডিসি) থাকে। তড়িৎ স্থির না থাকলেও স্থির চুম্বকত্ব প্রয়োগ করা যায়, তড়িৎ প্রবাহ দিক পরিবর্তী না হলেই হল।


title: চিরায়ত তড়িচ্চুম্বকত্ব

text: চিরায়ত তড়িচ্চুম্বকত্ব (ইংরেজি ভাষায়: Classical electromagnetism) তড়িচ্চুম্বকত্বের একটি বিশেষ তত্ত্ব যা ঊনবিংশ শতকে জেমস ক্লার্ক ম্যাক্সওয়েল সহ বেশ কয়েকজন খ্যাতনামা বিজ্ঞানীর মাধ্যমে প্রতিষ্ঠা লাভ করে। এর অপর নাম চিরায়ত তড়িৎগতিবিজ্ঞান (classical electrodynamics)। তড়িচ্চুম্বকীয় ঘটনাগুলোতে সংশ্লিষ্ট দৈর্ঘ্যের স্কেল এবং ক্ষেত্র শক্তি যখন এত বেশি হয়ে পড়ে যে কোয়ান্টাম বলবিজ্ঞান-এর প্রভাব নগণ্য হয়ে পড়ে, তখনই চিরায়ত তড়িচ্চুম্বকত্ব সুন্দরভাবে তার ব্যাখ্যা দিতে পারে। (দেখুন: কোয়ান্টাম তড়িৎ-গতিবিজ্ঞান)


title: চিরায়ত তড়িচ্চুম্বকত্ব

text: ম্যাক্সওয়েলের সমীকরণ এবং লোরেন্‌ৎস বল এই তত্ত্বের মূল কাঠামো গঠন করে।


চিরায়ত তড়িচ্চুম্বকত্বের সূত্রগুলোকে বিশেষ আপেক্ষিকতার নিয়মে "সুস্পষ্ট সহ-ভেদাংকের" মাধ্যমে লেখার পদ্ধতিকেই চিরায়ত তড়িচ্চুম্বকত্বের সহ-ভেদাংকভিত্তিক সূত্রায়ন (ইংরেজি ভাষায়: Covariant formulation of classical electromagnetism) বলে। সুস্পষ্ট সহ-ভেদাংকের মাধ্যশে লিখা বলতে সহ-ভেদাংকভিত্তিক চার-ভেক্টর বা টেন্সরের মাধ্যমে লিখাকে বোঝায়। এভাবে লিখার মাধ্যমে বোঝা যায়, চিরায়ত তড়িচ্চুম্বকত্বের সূত্রগুলো যে কোন জড় স্থানাংক ব্যবস্থায় একই রকম আচরণ করে। পাশাপাশি এর মাধ্যমে ক্ষেত্র ও বলগুলোকে এক জড় কাঠামো থেকে আরেক জড় কাঠামোতে অনুবাদ করা যায়।


title: চুম্বকত্ব

text: পদার্থবিজ্ঞানে চুম্বকত্ব বলতে এক পদার্থ কর্তৃক অন্য কোন পদার্থকে আকর্ষণ বা বিকর্ষণ করার ঘটনাকে বোঝায়। মোট কথা চুম্বকের ধর্মকেই চুম্বকত্ব বলে। উল্লেখ্য, চুম্বকত্ব চুম্বকের ভৌত ধর্ম, কোন রাসায়নিক ধর্ম নয়।


title: চুম্বকত্ব

text: যেসকল পদার্থের সহজে চিহ্নিত করার মত চৌম্বক ধর্ম আছে সেগুলো হল নিকেল, লোহা, কোবাল্ট এবং বিভিন্ন সংকর ধাতু। অবশ্য সকল পদার্থই চৌম্বক ক্ষেত্র দ্বারা কমবেশি প্রভাবিত হয়। পদার্থবিজ্ঞানে চুম্বকত্ব বলতে অন্য কিছুও বোঝানো হতে পারে। যেমন, আলো বা অন্যান্য তড়িচ্চুম্বকীয় বিকিরণের দুটি উপাদানের একটিকে চুম্বকত্ব বলা হয়।


title: শশীবালা দাসী

text: শশীবালা দাসী (মৃত্যু: আগস্ট ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার তোরিয়ার নিবাসী ছিলেন। ১৯৪২ খ্রীষ্টাব্দের আগস্ট মাসে ভারত ছাড়ো আন্দোলনের সময়ে শোভাযাত্রা করে কেশপুর থানা দখল করতে গিয়ে পুলিশের গুলিতে মারা যান।


title: মেলভিন শোয়ার্জ

text: মেলভিন শোয়ার্জ (ইংরেজি ভাষায়: Melvin Schwartz) (২রা নভেম্বর, ১৯৩২ - ২৮শে আগস্ট, ২০০৬) নোবেল বিজয়ী মার্কিন পদার্থবিজ্ঞানী এবং উদ্যোক্তা। ১৯৮৮ সালে লিয়ন ম্যাক্স লেডারম্যান এবং জ্যাক স্টাইনবার্গারের সাথে যৌথভাবে পদার্থবিজ্ঞানে নোবেল পুরস্কার অর্জন করেন। মিউওন নিউট্রিনো আবিষ্কারের মাধ্যমে লেপ্টনের ডাবলেট গঠন প্রদর্শন এবং নিউট্রিনো রশ্মি প্রক্রিয়া উদ্ভাবনের জন্য তারা এই পুরস্কার অর্জন করেছিলেন।


title: মেলভিন শোয়ার্জ

text: শোয়ার্জ নিউ ইয়র্ক সিটিতে বেড়ে উঠেন এবং এখানকার কলাম্বিয়া ইউনিভার্সিটিতে পদার্থবিজ্ঞান বিষয়ে পড়াশোনা করেন। ১৯৫৮ সালে এই বিশ্ববিদ্যালয় থেকেই পিএইচডি ডিগ্রি লাভ করেন। এই বছর থেকে ১৯৬৬ সাল পর্যন্ত কলাম্বিয়াতে শিক্ষকতা করেন এবং এর পর ক্যালিফোর্নিয়ার স্ট্যানফোর্ড ইউনিভার্সিটিতে পদার্থবিজ্ঞানের অধ্যাপক হিসেবে যোগ দেন। ১৯৮৩ সাল পর্যন্ত এই পদে বহাল ছিলেন।


title: মেলভিন শোয়ার্জ

text: ১৯৭০ সালে "ডিজিটাল প্যাথওয়েস, ইনকরপোরেটেড" নামে একটি ব্যবসায়িক প্রতিষ্ঠান গড়ে তোলেন যা কম্পিউটার-নিরাপত্তা ব্যবস্থা তৈরির কাজ করে। স্ট্যানফোর্ড থেকে চলে যাওয়ার পর ১৯৯১ সালে ব্রুকহ্যাভেন ন্যাশনাল ল্যাবরেটরীতে সহযোগি পরিচালক হিসেবে যোগ দেন। ১৯৯৪ সাল পর্যন্ত এখানেই ছিলেন। এই ১৯৯১ সালেই আবার কলাম্বিয়াতে যোগ দিয়েছিলেন। ২০০০ সালে তাকে কলাম্বিয়াতে ইমেরিটাস অধ্যাপক পদ প্রদান করা হয়।


title: মেলভিন শোয়ার্জ

text: শোয়ার্জ ব্রুকহেভেনে তার সহকর্মী লেডারম্যান ও স্টাইনবার্গারের সাথে একটি মৌলিক গবেষণা করেছিলেন যার জন্য তাদেরকে নোবেল পুরস্কার দেয়া হয়। ১৯৬০ থেকে ১৯৬২ সালের মধ্যে এই গবেষণা সম্পন্ন হয়েছিল। নিউট্রিনো সাধারণত কখনই সাধারণ পদার্থের সাথে মিথস্ক্রিয়া করে না, এ কারণেই গবেষণাগারে নিউট্রিনো সনাক্ত করা খুব কষ্টকর। অনুমান করা হয়েছিল, পৃথিবী অতিক্রমকারী প্রতি ১০ বিলিয়ন নিউট্রিনোর মধ্যে মাত্র একটি পদার্থের সাথে মিথস্ক্রিয়া করতে পারে। শোয়ার্জ এই মিথস্ক্রিয়া বৃদ্ধির চেষ্টা শুরু করেন। বুদ্ধিটা প্রথমে তার মাথায়ই আসে। এরপর তিনজনে মিলে নিউট্রিনো মিথস্ক্রিয়ার পরিসাংখ্যিক সম্ভাব্যতা বৃদ্ধির একটি পদ্ধতি উদ্ভাবন করেন। তারা কয়েক শত বিলিয়ন নিউট্রিনো বিশিষ্ট রশ্মি তৈরি করে একে একটি কঠিন পদার্থের মধ্য দিয়ে প্রেরণ করেন। পদার্থটি সনাক্তকারী হিসেবে কাজ করে।


title: মেলভিন শোয়ার্জ

text: তারা নিউট্রিনো রশ্মি তৈরি করেছিলেন কণা ত্বরক ব্যবহার করে। কণা ত্বরকের মাধ্যমে উচ্চ শক্তির অসংখ্য প্রোটনের একটি ধারা তৈরি করেন। এই প্রোটন ধারা বেরিলিয়াম দিয়ে তৈরি ধাতুতে আঘাত করে। এর ফলে বিভিন্ন কণার ধারা সৃষ্টি হয়। এর মধ্যে ছিল পাইওন। পাউওন চলার পথে একসময় ক্ষয় হয়ে মিউওনে পরিণত হয় এবং মিউওন থেকে তৈরি হয় নিউট্রিনো। বেরিলিয়াম থেকে বিভিন্ন কণার যে স্রোত প্রবাহিত হচ্ছিল তাকে ১৩.৪ মিটার পুরু ধাতব পাতের মধ্য দিয়ে প্রেরণ করা হয়। এই ধাতব পাত নিউট্রিনো ছাড়া বাকি সব কণাকে আটকে দেয়। পাতের পেছনে কেবল নিউট্রিনোই পাওয়া যায়। এই বিশুদ্ধ নিউট্রিনো রশ্মি এরপর অ্যালুমিনিয়াম পাতের মধ্য দিয়ে যায়। বেশ কিছু নিউট্রিনো অ্যালুমিনিয়াম পরমাণুর সাথে মিথস্ক্রিয়া করে। এই মিথস্ক্রিয়াগুলো অধ্যয়ন করে বিজ্ঞানী ত্রয় এক নতুন ধরণের নিউট্রিনোর সন্ধান পান। এই নিউট্রিনোর নাম "মিউওন নিউট্রিনো"।


title: শশিভূষণ মান্না

text: শশিভূষণ মান্না (জন্ম: ১৯২৪ - মৃত্যূ: ৮ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার বড় অমৃতবেড়িয়ার বাসিন্দা ছিলেন। তাঁর পিতার নাম গদাধর। শশিভূষণ ভারত ছাড় আন্দোলনে যোগ দিয়েছিলেন। মহিষাদল থানা আক্রমণের দিন পুলিশের গুলিতে মারা যান।


title: শশাঙ্কশেখর দত্ত

text: শশাঙ্কশেখর দত্ত () (১৯১২ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে গুলির আঘাতে শহীদ হন। এই দিন বিপ্লবী বাহিনীর প্রায় ১৪ জন শহীদ হলেও সংখ্যায় বিপুল ব্রিটিশ সৈন্যবাহিনী পরাস্ত হয়ে পলায়ন করে।


title: শশাঙ্কশেখর দত্ত

text: শশাঙ্কশেখর দত্তের জন্ম চট্টগ্রামের ডেঙ্গাপাড়ায়। তাঁর পিতার নাম নবীনচন্দ্র দত্ত।


title: ট্রান্সমিশন কন্ট্রোল প্রোটোকল

text: ট্রান্সমিশন কন্ট্রোল প্রোটোকল বা সংক্ষেপে টিসিপি, ইন্টারনেট প্রোটোকল সুইটের একটি গুরুত্বপূর্ণ প্রোটোকল। টিসিপি নির্ভরতার সাথে বাইট স্ট্রিম পরিবহন করতে পারে, যেকারণে এটি ফাইল ট্রান্সফার ও ই-মেইলের মত কাজে বিশেষভাবে উপযোগী। এটি ইন্টারনেট প্রোটোকল স্যুটের এতই গুরুত্বপূর্ণ অংশ যে, পুরো সুইট-টিকেই একত্রে "TCP/IP" বলা হয়। TCP লোকাল এরিয়া নেটওয়ার্ক, ইন্ট্রানেট অথবা পাবলিক ইন্টারনেট এর মধ্যে যুক্ত থাকা প্রোগ্রামের মধ্যে অক্টেট সমূহের ধারা নির্ভরযোগ্য, শৃঙ্খলাবদ্ধ ও ত্রুটি পরিমাপযোগ্য পদ্ধতিতে সরবরাহ করে। এটি ট্রান্সপোর্ট লেয়ার এ থাকে।


title: ট্রান্সমিশন কন্ট্রোল প্রোটোকল

text: ওয়েব ব্রাউজার গুলো ওয়ার্ল্ড ওয়াইড ওয়েব এর সার্ভার গুলোর সাথে সংযোগ স্থাপনের সময় TCP ব্যবহার করে। এবং এটি ই-মেইল পাঠাতে এবং এক স্থান হতে অন্য স্থানে ফাইল স্থানান্তর করার সময় ব্যবহার করা হয়। এছাড়া সার্ভার ও ক্লায়েন্টের মধ্যে কত আকারের মেসেজ বাইট যাবে এবং কী হারে যাবে তাও এই প্রটোকল নির্ধারণ করে। যেসব অ্যাপ্লিকেশনের TCP এর মত নিরাপদ সংযোগের প্রয়োজন হয়না, সেসব অ্যাপ্লিকেশন TCP এর বদলে সংযোগ বিহীন ইউজার ডাটাগ্রাম প্রোটোকল বা UDP ব্যবহার করে। যা ত্রুটি পরীক্ষণ ও সরবরাহ নিশ্চিতকরণের উপর জোর না দিয়ে, লো-ওভারহেড অপারেশন ও সঙ্কুচিত ল্যাটেন্সি এর উপর জোর দেয়।


title: ট্রান্সমিশন কন্ট্রোল প্রোটোকল

text: ১৯৭৪ সালের মে মাসে ইনস্টিটিউট অব ইলেক্ট্রিকাল আ্যন্ড ইলেক্ট্রনিক ইঞ্জিনিয়ার্স (আইইইই) "অ্যা প্রোটোকল ফর প্যাকেট নেটওয়ার্ক ইন্টারকানেকশন" নামে একটি পেপার প্রকাশ করে। পেপারটির লেখক ভিন্ট সার্ফ ও বব কান প্যাকেট সুইচিং ব্যবহার করে একাধিক নোডের মধ্যে তথ্য শেয়ার করার একটি আন্তঃনেটওয়ার্কিং প্রোটোকল বর্ণনা করেন। এই মডেলের একটি কেন্দ্রীয় বিষয় ছিল ট্রান্সমিশন কন্ট্রোল প্রোগ্রাম, যা কানেকশনভিত্তিক লিংক ও একাধিক হোস্টের মধ্যে ডাটাগ্রাম সার্ভিস সংযোজিত। ট্রান্সমিশন কন্ট্রোল প্রোগ্রামকে পরবর্তিতে একটি মডিউলার আর্কিটেকচারে ভাগ করা হয়: সংযোগ বা কানেকশনভিত্তিক লেয়ারের জন্য ট্রান্সমিশন কন্ট্রোল প্রোটোকল এবং আন্তঃনেটওয়ার্কিং (ডাটাগ্রাম) লেয়ারের জন্য ইন্টারনেট প্রোটোকল। মডেলটি অনানুষ্ঠানিকভাবে টিসিপি/আইপি এবং আনুষ্ঠানিকভাবে ইন্টারনেট প্রোটোকল সুইট নামে পরিচিত হয়।


title: ট্রান্সমিশন কন্ট্রোল প্রোটোকল

text: এই প্রোটোকল TCP/IP সুইটের পরিবহন স্তরের সাথে সম্পর্কযুক্ত। একটি অ্যাপ্লিকেশন প্রোগ্রাম ও ইন্টারনেট প্রোটোকল (IP) এর মধ্যে TCP অন্তর্বর্তী যোগাযোগ সেবা প্রদান করে। যখন একটি অ্যাপ্লিকেশন প্রোগ্রাম IP ব্যবহার করে ইন্টারনেটের মধ্যে দিয়ে একটি বড় ডাটা পাঠাতে চায়, তখন এটি তথ্যটিকে IP এর আকার অনুযায়ী টুকরো না করে এবং অনেকগুলো IP রিকোয়েস্ট না করে, সফটওয়্যারটি একটি একক রিকোয়েস্ট পাঠায়। এরপর IP এর বিস্তারিত তথ্য TCP কে সামলাতে দেয়।


title: ট্রান্সমিশন কন্ট্রোল প্রোটোকল

text: IP তথ্যের কিছু টুকরো বিনিময়ের মাধ্যমে কাজ করে, যা প্যাকেট নামে পরিচিত। একটি প্যাকেট হচ্ছে অক্টেট এর ক্রম এবং এর মধ্যে পর্যায়ক্রমে একটি "হেডার" ও একটি "বডি" থাকে। হেডারের মধ্যে প্যাকেটের উৎস, গন্তব্য এবং নিয়ন্ত্রনের তথ্য বলা থাকে। বডির মধ্যে IP যে তথ্য পাঠাচ্ছে, সেটা থাকে।


title: ট্রান্সমিশন কন্ট্রোল প্রোটোকল

text: নেটওয়ার্কের মধ্যে অত্যধিক চাপ/ভীড় থাকা, চলাচলের ভারসাম্য রক্ষা করা, অথবা নেটওয়ার্কের কোন অনির্দিষ্ট চালচলনের কারনে, IP প্যাকেট হারিয়ে যেতে পারে, নকল হতে পারে অথবা বিতরনের ক্ষেত্রে অকার্যকর হতে পারে। TCP এসব সমস্যা চিহ্নিত করে, হারানো তথ্য পুনরায় প্রেরন করতে অনুরোধ করে, যেসব তথ্য বিতরনের ক্ষেত্রে অকার্যকর সেগুলোর পুনর্বিন্যাস করে; এমনকি নেটওয়ার্কের চাপ সামলাতে ও অন্যান্য দুর্ঘটনার পরিমাণ কমাতেও সাহায্য করে। একবার যখন TCP গ্রাহক আসল প্রেরনকৃত অক্টেট এর ক্রম পুনঃসংযোজন করে ফেলে, এটা তখন অক্টেট বা প্যাকেটগুলোকে গ্রাহক অ্যাপ্লিকেশনে পাঠিয়ে দেয়। এটাই অ্যাপ্লিকেশনের যোগাযোগ, মূলগত নেটওয়ার্কিং বিবরণ থেকে TCP আলাদা করে।


title: জ্যাক স্টাইনবার্গার

text: জ্যাক স্টাইনবার্গার (ইংরেজি ভাষায়: Jack Steinberger) (জন্ম: ২৫শে মে, ১৯২১) জার্মান বংশোদ্ভূত মার্কিন পদার্থবিজ্ঞানী। "মিউওন নিউট্রিনো" আবিষ্কারের জন্য ১৯৮৮ সালে লিয়ন ম্যাক্স লেডারম্যান এবং মেলভিন শোয়ার্জের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: জ্যাক স্টাইনবার্গার

text: স্টাইনবার্গার ১৯৩৪ সালে জার্মানি মার্কিন যুক্তরাষ্ট্রে অভিবাসী হয়ে আসেন। ইউনিভার্সিটি অফ শিকাগোতে পদার্থবিজ্ঞানে পড়াশোনা করেন, এখান থেকেই ১৯৪৮ সালে পিএইচডি ডিগ্রি লাভ করেন। ১৯৫০ থেকে ১৯৭১ সাল পর্যন্ত নিউ ইয়র্ক সিটির কলাম্বিয়া ইউনিভার্সিটিতে শিক্ষকতা করেছেন। আর ১৯৬৮ সাল থেকে সুইজারল্যান্ডের জেনেভায় অবস্থিত ইউরোপীয় বিজ্ঞান সংস্থা সার্নের বিজ্ঞানী হিসেবে কাজ শুরু করেন।


title: জ্যাক স্টাইনবার্গার

text: ১৯৬০-এর দশকের প্রথম দিকে স্টাইনবার্গার তার দুই সহকর্মী লেডারম্যান ও শোয়ার্জের সাথে মিলঅএ ব্রুকহেভেন ন্যাশনাল ল্যাবরেটরিতে নিউট্রিনো মিথস্ক্রিয় পরীক্ষার একটি নতুন পদ্ধতি উদ্ভাবন করেন। এই পদ্ধতিতে তারা এক নতুন ধরণের নিউট্রিনো আবিষ্কার করেন যার নাম "মিউওন নিউট্রিনো"। মূল পরিকল্পনা ছিল শোয়ার্জের। এই আবিষ্কারের জন্য তিন জনই নোবেল পুরস্কারে ভূষিত হন। তারা যে উচ্চ শক্তির নিউট্রিনো রশ্মি তৈরি করেছিলেন তার ফলেই পরবর্তীকালে তেজস্ক্রিয়-ক্ষয় পদ্ধতি গবেষণার ক্ষেত্র সৃষ্টি হয়েছে। এ আবিষ্কার না হলে, প্রকৃতির চারটি মৌলিক বলের অন্যতম দুর্বল নিউক্লীয় বল তথা দুর্বল মিথস্ক্রিয়া যে ধরণের ক্ষয়ের সাথে জড়িত তা নিয়ে গবেষণা করাই সম্ভব হতো না।


title: মালাবার উপকূল

text: মালাবার উপকূল দক্ষিণ-পশ্চিম ভারতের দীর্ঘ, সরু এক উপকূলীয় সমভূমি এলাকা। এটি ভারতের কেরল ও কর্ণাটক অঙ্গরাজ্যে বিস্তৃত। এর পূর্বে আরব সাগর এবং পশ্চিমে পশ্চিম ঘাট পর্বতমালা। অঞ্চলটির প্রস্থ ৫০ থেকে ১১০ কিলোমিটার পর্যন্ত হতে পারে। এটি উত্তরে গোয়া থেকে দক্ষিণে কুমারিকা অন্তরীপ পর্যন্ত প্রায় ৮৫০ কিলোমিটার দীর্ঘ। এই উর্বর অঞ্চলে মূলত ধান উৎপাদিত হয়। বর্ষাকালে মৌসুমী বায়ু পশ্চিম ঘাটে বাধাপ্রাপ্ত হয়ে এখানে প্রচুর বৃষ্টিপাত হয়। এখানে দক্ষিণ ভারতের অঞ্চলগুলির মধ্যে সবচেয়ে বেশি বৃষ্টিপাত হয়।


title: মালাবার উপকূল

text: মালাবার উপকূলে ঐতিহাসিক কালিকট, কোচি ও কিলন বন্দর শহরগুলি অবস্থিত।


title: ভোডাফোন

text: ভোডাফোন (Vodafone) যুক্তরাজ্যের ইংল্যান্ডের বার্কশার-কেন্দ্রিক একটি মোবাইল নেটওয়ার্ক অপারেটর কোম্পানি। এটি আয়ের দিক থেকে বিশ্বের বৃহত্তম মোবাইল টেলিযোগাযোগ নেটওয়ার্ক কোম্পানি। জুন ২০০৮ তারিখের তথ্য অনুযায়ী এর মোট বাজারমূল্য প্রায় ৭৫ বিলিয়ন পাউন্ড। বর্তমানে বিশ্বের ২৫টি দেশে ভোডাফোনের নেটওয়ার্ক আছে এবং আরও ৪২টি দেশে ভোডাফোনের অংশীদার কোম্পানি আছে। ভোডাফোন (Vodafone) নামটি ইংরেজি Voice data fone থেকে এসেছে।


title: ভোডাফোন

text: ২০০৮ সালের মার্চে পাওয়া তথ্য অনুযায়ী ৫টি মহাদেশে ভোডাফোনের গ্রাহক সংখ্যা ২৬ কোটি।


title: তেলেফনিকা

text: তেলেফনিকা (Telefónica, S.A.) একটি স্পেনীয় টেলিযোগাযোগ কোম্পানি। এটি বিশ্বের বৃহত্তম স্থায়ী-সংযোগ এবং মোবাইল টেলিযোগাযোগ কোম্পানিগুলির একটি। গ্রাহকসংখ্যার ভিত্তিতে এটি বিশ্বের ৩য় বৃহত্তম সংস্থা। কেবল চায়না মোবাইল এবং ভোডাফোন এক্ষেত্রে তেলেফনিকার চেয়ে এগিয়ে আছে। বাজার মূল্যের দিক থেকে এটি চায়না মোবাইল, এটিঅ্যান্ডটি ও ভোডাফোনের পরেই ৪র্থ স্থানে অবস্থিত।


title: তেলেফনিকা

text: তেলেফনিকা ১৯২৪ সালে সরকারী কোম্পানি হিসেবে প্রতিষ্ঠিত হয়। তখন এটি ছিল স্পেনের একমাত্র টেলিযোগাযোগ কোম্পানি। ১৯৯৭ সালে স্পেনীয় সরকার এটিকে বেসরকারী খাতে ছেড়ে দেয়। বর্তমানে এটি স্পেনের টেলিযোগাযোগ বাজারের তিন-চতুর্থাংশ নিয়ন্ত্রণ করে।


title: মাইক্রোসফট ভার্চুয়াল পিসি

text: ভার্চুয়াল পিসি (Microsoft Virtual PC) হল মাইক্রোসফট (Microsoft Corp) এর একটি পণ্য যার মাধ্যমে কল্পিত কম্পিউটার (Virtual Computer) চালনা করা যায়।


title: ভার্চুয়ালাইজেশন

text: বাংলা ভাষাতে এই শব্দটির প্রকৃত কোন ব্যবহার নেই। তথাপি একে একটি কম্পিউটার (Computer) ভিত্তিক শব্দ হিসেবে কল্পনায়ন (Virtualization) নামে ডাকতে পারি।


title: ভার্চুয়ালাইজেশন

text: Virtualization (কল্পনায়ন) একটি ধারণা বা পন্থা যার মাধ্যমে একটি পুর্নাংগ কম্পিউটারের এক বা একাধিক যন্ত্রাংশকে (Resources) ব্যবহার করে, সম্পুর্ন আলাদা ও বর্ধিত পরিবেশে এক বা একাধিক কম্পিউটার চালনাকারী (Operating Systems) অথবা যন্ত্রাংশকে (peripherals) পরিচালনা করা যায়।


title: অযোধ্যা

text: অযোধ্যা (; , IAST "Ayodhyā"), যা "সাকেত" নামেও পরিচিত (), একটি প্রাচীন ভারতীয় শহর, মনে করা হয় সংস্কৃত মহাকাব্য রামায়ণে উল্লিখিত হিন্দু দেবতা রামের জন্মস্থান। তবে এর অবস্থান দক্ষিণ ভারতের উত্তর প্রদেশের ফৈজা বাদ শহরে। অতীতে অযোধ্যা প্রাচীন কোশল রাজ্যের রাজধানী ছিল।অযোধ্যা জংশন শহরের প্রধান রেলওয়ে স্টেশন। লখনৌ - বারাণসী থেকে আগত দ্রুতগামী ট্রেন এখানে দাঁড়ায়।


title: অযোধ্যা

text: রামের জন্মভূমি হিসেবে বিখ্যাত অযোধ্যা শহরে ১০০ মিটার উঁচু রামের মূর্তি স্থাপন করা হবে। খরচ হবে ৩৩০ কোটি টাকা। অযোধ্যা রেল স্টেশনকে প্রস্তাবিত রামমন্দিরের আদলে তৈরি করার ঘোষণা থেকে সারা দেশ থেকে অযোধ্যাগামী ট্রেন চালু অনেক প্রস্তাবই দিয়েছে কেন্দ্র। একই সঙ্গে কেন্দ্র ও উত্তরপ্রদেশ সরকার যৌথ উদ্যোগে প্রদর্শশালা তৈরিরও উদ্যোগ নিয়েছে। সরকার ‘নিউ অযোধ্যা’ নামে টাউনশিপ তৈরির পরিকল্পনা করেছে। ৫০০ একর জমির উপরে সাড়ে ৩৫০ কোটি টাকা খরচে তৈরি হবে এই উপনগরী।


title: অযোধ্যা

text: আরো পড়ুন


title: আলিগড়

text:
আলিগড় (ইংরেজি:Aligarh), ভারতের উত্তর প্রদেশ রাজ্যর আলিগড় জিলার শহর বারো পৌর কর্পোরেশনাধীন এলাকা শহর।
ভারতের ২০১১ সালের আদম শুমারি অনুসারে আলিগড় শহরের জনসংখ্যা হল ৮,৭৪,৪০৮ জন। এর মধ্যে পুরুষ ৫২.৭৪%, এবং নারী ৪৭.২৬%।
এখানে সাক্ষরতার হার ৬৪.৫২%, । পুরুষদের মধ্যে সাক্ষরতার হার ৭৩.৫২%, এবং নারীদের মধ্যে এই হার ৬২.৯%। সারা ভারতের সাক্ষরতার হার ৫৯.৫%, তার চাইতে আলিগড়ের সাক্ষরতার হার বেশি।


title: আলিগড়

text: এই শহরের জনসংখ্যার ১৩.৬৭% হল ৬ বছর বা তার কম বয়সী।


আলিগড়


title: ইন্ডিয়ান মুজাহিদিন

text: ইন্ডিয়ান মুজাহিদিন ভারতের একটি ইসলামি সংগঠন


title: হারকাত-উল-জিহাদ-আল-ইসলামি

text: হারকাত-উল-জিহাদ-আল-ইসলামি (, অর্থঃ ইসলামের পবিত্র জিহাদ আন্দোলন) (হুজি)) একটি উগ্রপন্থী মৌলবাদী ইসলামি সংগঠন, যেটি ১৯৯০ সাল থেকে বাংলাদেশ, ভারত এবং পাকিস্তানের মত এশীয় কিছু দেশে সক্রিয়। বাংলাদেশে ২০০৫ সালে এই সংগঠনটিকে নিষিদ্ধ ঘোষণা করা হয়।


title: হারকাত-উল-জিহাদ-আল-ইসলামি

text: এই সংগঠনের বাংলাদেশ শাখা প্রতিষ্ঠার পর দেশের মাদ্রাসাসমূহ থেকে তাদের দলে নিয়োগ প্রদান করে এবং এসময় বেশ দ্রুত বাংলাদেশে এর তৎপরতা বৃদ্ধি পায়। চট্টগ্রাম এবং কক্সবাজারের পাহারী এলাকায় তাদের প্রশিক্ষন কার্যক্রম পরিচালনা হত।


title: হারকাত-উল-জিহাদ-আল-ইসলামি

text:
পরবর্তিতে ১৯৯৯ সালে এই দলটি বাংলাদেশী সাহিত্যিক শামসুর রহমানকে হত্যার চেষ্টা করে।
২০০১ সালে এই সংগঠনটি রমনা বটমূলে বর্ষবরন উৎসবে বোমা হামলার দায় স্বীকার করে। এই হামলায় উক্ত সংগঠনের একজন আত্মঘাতি হামলাকারী সহ মোট দশ জন নিহত হয়। ২০০৪ সালে এই সংগঠনটি প্রধানমন্ত্রী (তৎকালীন বিরোধীদলীয় নেত্রী) শেখ হাসিনাকে হত্যার উদ্দেশ্যে গ্রেনেড হামলা চালায়। এই হামলায় আইভি রহমানসহ ২৩জন নিহত এবং প্রায় ২০০ জন আহত হয়।


title: জামায়াতে ইসলামী হিন্দ

text: জামায়াতে ইসলামী হিন্দ (, হিন্দি: जमात-ए-इस्लामी हिन्द) সুন্নি মুসলিমদের দ্বারা গঠিত ভারতের অন্যতম প্রভাবশালী ও ইসলামী সংগঠন বা আন্দোলন।


title: জামায়াতে ইসলামী হিন্দ

text: সংগঠনটি সম্প্রদায় মধ্যে শিক্ষা প্রচার, সমাজ সেবা এবং জগতব্যাপি পূনর্বাসনের একটি নীতি অনুসরণ করে এবং ভারতের বহু অঞ্চলের মধে জুড়ে বিভিন্ন মানবিক ও ত্রাণ প্রচেষ্টায় জন্য নিজেদেরকে অন্তর্ভুক্ত করেছেন।


title: জামায়াতে ইসলামী হিন্দ

text: জামায়াতে-ই-ইসলামী ১৯৪১ সালের ২৬ আগষ্ট তারিখে সাইয়েদ আবুল আ'লা মওদুদী এর নেতৃত্বে লাহোরে প্রতিষ্ঠিত করা হয়।


title: নাসিরিয়াহ

text: নাসিরিয়াহ () দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে।


title: নাসিরিয়াহ

text: মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।


title: বেইজিং ন্যাশনাল স্টেডিয়াম

text: বেইজিং ন্যাশনাল স্টেডিয়াম বা বার্ডস নেস্ট হিসেবেও পরিচিত, একটি খেলার মাঠ যা চীনের বেইজিং এ অলিম্পিক গ্রীনে তৈরি করা হয়েছে। মাঠটি ২০০৮ সালের মার্চ মাসে নির্মাণ সম্পন্ন হয়েছে। মাঠটিতে মূলত ২০০৮ গ্রীষ্মকালীন অলিম্পিকের ট্রাক এন্ড ফিল্ড এর মূল প্রতিযোগিতা অনুষ্ঠিত হবে। এ মাঠেই অনুষ্ঠিত হবে ২০০৮ গ্রীষ্মকালীন অলিম্পিকের উদ্বোধনী এবং সমাপনী অনুষ্ঠান। মাঠটি বেইজিং ন্যাশনাল আকুয়াটিক সেন্টারের পূর্ব দিকে অবস্থিত।


title: অলিম্পিক গ্রীন

text: অলিম্পিক গ্রীন চীনের বেইজিং এ অবস্থিত একটি অলিম্পিক পার্ক যা ২০০৮ গ্রীষ্মকালীন অলিম্পিক উপলক্ষে তৈরি করা হয়েছে। (Simplified: 北京奥林匹克公园, Traditional: 北京奧林匹克公園, Pinyin: "Běijīng Àolínpǐkè Gōngyuán") এই পার্ক আবারও ২০২২ সালের শীতকালীন অলিম্পিকের জন্য ব্যবহার করা হবে।


title: আমারাহ

text: আমারাহ () দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত।


title: আমারাহ

text: ১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়।


title: আমারাহ

text: ১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে।


title: আমারাহ

text: বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত।


title: মেসোপটেমীয় হাওর এলাকা

text: মেসোপটেমীয় হাওর এলাকা দক্ষিণ ইরাকে ইরান সীমান্তের কাছে অবস্থিত জলাভূমিময় এলাকা। এগুলি ঐতিহাসিকভাবে হাউইজাহ হাওর, আমারাহ বা কেন্দ্রীয় হাওর এবং হাম্মার হাওর এলাকাগুলি নিয়ে গঠিত এবং একত্রে পশ্চিম ইউরেশিয়ার বৃহত্তম জলাভূমিময় বাস্তুসংস্থান গঠন করেছিল। এটি মরুভূমির মাঝে অবস্থিত একটি দুর্লভ জলজ এলাকা, যাতে বহু প্রাণী ও উদ্ভিদ আশ্রয় লাভ করেছে।সাধারণ জলবায়ু উপক্রান্তীয়, গরম এবং শুষ্ক হয়।


title: তোরোস পর্বতমালা

text: তোরোস পর্বতমালা (তুর্কি ভাষায়: Toros Dağları) দক্ষিণ তুরস্কের একটি পর্বতমালা। এটি তুরস্কের ভূমধ্যসাগরীয় উপকূলের সমান্তরালে প্রায় ৩২০ কিমি ধরে বিস্তৃত। এর সর্বোচ্চ শৃঙ্গ আলাদাগ সমুদ্র সমতল থেকে ৩,৭৩৪ মিটার উঁচু। তোরোস পর্বতমালার পশ্চিম প্রান্তের উত্তরে বৃহদাকার এগ্রিদির হ্রদ এবং বেইসেহির হ্রদগুলি অবস্থিত। পর্বতমালার পূর্বে অ্যান্টি-তোরোস পর্বতমালা অবস্থিত। আলাদাগ শৃঙ্গের দক্ষিণে একটি গিরিপিথ সেইহান নদীর উপত্যকা পর্যন্ত চলে গেছে। এর নাম সিলিসীয় দরজা বা তুর্কি ভাষায় গুলেক বোগাজি। বহু সেনাবাহিনী প্রাচীনকাল থেকে গিরিপথটি ব্যবহার করে আসছে।


title: তোরোস পর্বতমালা

text: তোরোস পর্বতমালা থেকে মধ্যপ্রাচ্যের ইউফ্রেটিস ও টাইগ্রিস নদী দুইটি উৎপত্তি লাভ করেছে। এর দক্ষিণ ঢাল মানাভগাত নদীর উৎপত্তিস্থল।


title: আলাউংপায়া

text: আলাউংপায়া (বর্মী ভাষায়: အလောင်းဘုရား) (১৭১৪, মোকসোবোমিয়ো (শোয়েবো), মিয়ানমার---১৩ই এপ্রিল, ১৭৬০, কিন-ওয়া, মার্তাবান প্রদেশ, মিয়ানমার) ১৭৫২ থেকে ১৭৬০ পর্যন্ত মিয়ানমারের রাজা ছিলেন। তিনি মিয়ানমারকে একত্র করে আলাউংপায়া রাজবংশের পত্তন করেন। আলাউংপায়া একটি বর্মী শব্দ যার অর্থ "বিজয়ী"। ব্রিটিশেরা ১৮৮৬ সালের ১লা জানুয়ারি উত্তর বার্মা দখল করার আগ পর্যন্ত আলাউংপায়া রাজবংশ ক্ষমতায় ছিল। আলাউংপায়া ইরাবতী নদীর ব-দ্বীপে অবস্থিত মনদের স্বাধীন রাজ্য পেগু-ও বিজয় করেছিলেন।


title: আলাউংপায়া

text: আলাউংপায়া মিয়ানমারের তৎকালীন রাজধানী আভা-র উত্তরে অবস্থিত ছোট শহর মোকসোবোমিয়ো (বর্তমান শোয়েবো)-তে জন্মগ্রহণ করেন। ১৭৫২ সালে পেগু রাজ্যের মন রাজা বিনিয়া দালা আভা শহর দখল করেন এবং মিয়ানমারের তোউংগ রাজবংশের পতন ঘটান। আলাউংপায়া এর বিরুদ্ধে প্রতিরোধ আন্দোলন গড়ে তোলেন। তিনি নিজেকে ১৫শ শতকের এক মিয়ানমার রাজার বংশধর দাবী করেন এবং মোকসোবোমিয়ো-তে মিয়ানমারের নতুন রাজধানী স্থাপন করেন। ১৭৫৩ সালে তিনি আভা শহর মিয়ানমারের নিয়ন্ত্রণে নিয়ে আসেন এবং দক্ষিণ মিয়ানমারে অভিযান চালান। ১৭৫৫ সালে মন রাজ্যে এক ঝটিকা অভিযানের শেষ পর্যায়ে তিনি মন জেলেগ্রাম দাগণ-এ একটি নতুন বন্দর স্থাপন করেন, পরবর্তীকালে যার নাম রাখা হয় ইয়াঙ্গুন। ১৭৫৭ সালে তিনি পেগু শহর দখল করেন এবং বিনিয়া দালা-কে বন্দী করেন। এভাবে প্রাক্তন তোউংগো রাজবংশের শাসনাধীন সমস্ত এলাকাতে আলাউংপায়া বর্মী নিয়ন্ত্রণ প্রতিষ্ঠা করেন।


title: আলাউংপায়া

text: ফরাসিরা মন জাতির লোকদের সাথে মিত্রতা স্থাপন করেছিল। এ কারণে আলাউংপায়া ব্রিটিশদের সমর্থনের জন্য আগ্রহী ছিলেন। ১৭৫৭ সালে তিনি ব্রিটিশ ইস্ট ইন্ডিয়া কোম্পানির সাথে এক চুক্তি করেন, যাতে কোম্পানিকে বহু বাণিজ্যিক সুযোগসুবিধা দেওয়া হয়। কিন্তু ব্রিটিশরা ইতোমধ্যেঈ ভারতে ফরাসিদের সাথে যুদ্ধে লিপ্ত ছিল, এবং সেজন্য মিয়ানমারে ফরাসিদের সাথে দ্বিতীয় একটি যুদ্ধের ব্যাপারে আগ্রহী ছিল না। ১৭৫৯ সালে নেগ্রাইস-এ রাজার সৈন্যরা স্থানীয় বিদ্রোহে মদদ দেবার অভিযোগে ব্রিটিশ বণিকদের গণহত্যা করে। এই ঘটনার পর ব্রিটেন ও মিয়ানমারের মধ্যে সম্পর্ক ছিন্ন হয়ে যায়।


title: আলাউংপায়া

text: থাইল্যান্ড তথা তৎকালীন শ্যামদেশ আক্রমণ ছিল আলাউংপায়া-র জীবনের শেষ অভিযান। তিনি তাভয় শহরের মধ্য দিয়ে তার সেনাবাহিনীকে দক্ষিণদিকে তেনাসেরিমে নিয়ে যান এবং এরপর উত্তর দিকে শ্যামদেশের রাজধানী আয়ুথিয়ার দিকে রওনা হন। ১৭৬০ সালের এপ্রিল মাসে তিনি শহরটি সম্পূর্ণ ঘিরে ফেলেন। এই অবরোধের সময় তিনি গুরুতর আহত হন, এবং সেনাবাহিনী নিয়ে মিয়ানমারে ফেরত আসার পথে তিনি মারা যান।


title: কোনবাউং রাজবংশ

text: আলাউংপায়া রাজবংশ (১৭৫২ - ১৮৮৫) মিয়ানমারের শেষ রাজবংশ। এটি কোনবাউং রাজবংশ নামেও পরিচিত। অনেকের মতে ১৭৮২ সালে রাজা বোদাওপায়া-র সময় থেকেই এই রাজবংশের শুরু। আলাউংপায়া রাজবংশের রাজারা মিয়ানমারের সীমানার বিস্তার ঘটান। ১৮২৪-২৬ সালে সংঘটিত প্রথম ইঙ্গ-বর্মী যুদ্ধে ব্রিটিশ রাজশক্তির কাছে পরাজয়ের মধ্য দিয়ে এই রাজবংশের পতন ঘটে এবং একই সাথে বার্মার ৬০ বছরের স্বাধীনতার অবসান ঘটে।


title: কোনবাউং রাজবংশ

text: ১৮শ শতকে এসে তোউংগো রাজবংশের অধীনে মিয়ানমার খণ্ডীভূত হয়ে পড়েছিল। আভা-র উত্তর ও পূর্বে অবস্থিত শান রাজ্যগুলিতে বর্মীদের পাশাপাশি চীনাদেরও আধিপত্য ছিল। অন্যদিকে দক্ষিণ-পূর্বে মন জাতির লোকেদের মধ্যে ১৭৪০ সাল নাগাদ বিচ্ছিন্নতাবাদী প্রবণতা মাথা চাড়া দিয়ে ওঠে। ১৭৫২ সালে শোয়েবো এক গ্রাম্য নেতা আলাউংপায়া একটি সেনাবাহিনী সংগঠিত করেন এবং মিয়ানমারের দক্ষিণাংশে মন শাসকদের বিরুদ্ধে সফল সামরিক অভিযান সম্পন্ন করেন। আলাউংপায়া আরও দক্ষিণে অগ্রসর হতে থাকেন এবং সমস্ত স্থানীয় প্রতিরোধ দমন করেন। তিনি শান রাজাদেরকে তাঁর আনুগত্য স্বীকারে বাধ্য করেন। এরপর তিনি পূর্বদিকে অগ্রসর হন এবং আয়ুথিয়া রাজ্য আক্রমণ করেন, কিন্তু সেখানে তিনি সফল হননি। ১৭৬০ সালে সেখান থেকে পশ্চাদপসরণের সময় তিনি আহত হয়ে মারা যান।


title: কোনবাউং রাজবংশ

text: ১৭৬৪ সালে এই রাজবংশের তৃতীয় রাজা হসিনবিয়ুশিন রাজ্যে শৃংখলা ফিরিয়ে আনেন এবং নতুন করে আয়ুথিয়া আক্রমণ করেন। ১৭৬৭ সালে তিনি সম্পূর্ণ আয়ুথিয়া রাজ্যকে ধ্বংসস্তুপে পরিণত করেন। কিন্তু তিনি এলাকাটি বেশিদিন ধরে রাখতে পারেননি। হসিনবিয়ুশিনের সেনাবাহিনী শান ও লাও রাজ্য এবং ভারতের মণিপুর রাজ্যের অনেক গভীরে চলে যেতে সক্ষম হয়। তারা চারবার মিয়ানমারের উপর চীনা আক্রমণ প্রতিহত করে। হসিনবিয়ুশিন এরপর দক্ষিণ দিকে শান্তিস্থাপনে মনোযোগ দেন, কিন্তু ১৭৭৬ সালে এসে বাধাপ্রাপ্ত হন। এই রাজবংশের ৬ষ্ঠ রাজা বোদাওপায়া ১৭৮২ থেকে ১৮১৯ পর্যন্ত রাজত্ব করেন এবং আয়ুথিয়া পুনরায় দখলের চেষ্টা করেন। তিনি থাইদের বিরুদ্ধে বেশ কিছু অভিযান চালালেও সফল হননি। রাজা বোদাওপায়া মিয়ানমারের রাজধানী অমরপুর শহরে সরিয়ে নেন।


title: কোনবাউং রাজবংশ

text: বোদাওপায়া-র পৌত্র বাগিদাও ১৮১৯ থেকে ১৮২৬ পর্যন্ত রাজত্ব করেন। তাঁর আমলেও প্রথন ইঙ্গ-বর্মী যুদ্ধে (১৮২৪-১৮২৬) মিয়ানমার ব্রিটিশদের হাতে পরাজয় বরণ করে। এরপর থেকে মিয়ানমারের রাজত্বের পরিধি কমতে থাকে এবং এর প্রশাসনের ক্ষমতা হ্রাস পেতে থাকে। থারাওয়াদি এবং তাঁর পুত্র পাগান দুজনেই দুর্বল রাজা ছিলেন এবং তাঁরা স্বরাষ্ট্রীয় বা পররাষ্ট্রীয় উভয় ক্ষেত্রেই তেমন কোন অবদান রাখেননি। ফলে ১৮৫২ সালে দ্বিতীয় ইঙ্গ-বর্মী যুদ্ধে ব্রিটিশেরা সমগ্র দক্ষিণ মিয়ানমার দখলে নিয়ে নিতে সক্ষম হয়। ১৮৫৩ থেকে ১৮৭৮ পর্যন্ত মিন্দন নামের রাজার অধীনে মিয়ানমার তার অতীত গৌরব পুনরুদ্ধারের চেষ্টা চালায়, কিন্তু ব্যর্থ হয়। মিন্দন এবং ব্রিটিশ বার্মার প্রশাসনের মধ্যে দ্বন্দ্বের সৃষ্টি হয়। ১৮৭৮ সালে মিন্দনের ছোট ছেলে থিবাও সিংহাসনে আরোহণ করেন। ১৮৮৫ সালে তৃতীয় ইঙ্গ-বর্মী যুদ্ধের পর ব্রিটেন সম্পূর্ণ মিয়ানমার করায়ত্ত করতে সক্ষম হয়। এরই রেশ ধরে ১৮৮৬ সালের ১লা জানুয়ারি আলাউংপায়া রাজবংশের পতন ঘটে।


title: স্ট্রোক

text: মস্তিষ্কের অভ্যন্তরে রক্ত সরবরাহে ব্যাঘাত ঘটার ফলে যে অব্যবস্থা দ্রুত জন্ম নেয় তাকে বলা হয় স্ট্রোক (Stroke)। দেহের রক্তের মাত্র ২% মস্তিষ্ক ব্যবহার করে থাকে। কিন্তু মস্তিষ্ক কোষসমূহ অত্যন্ত সংবেদনশীল---অক্সিজেন বা শর্করা সরবরাহে সমস্যা হলে দ্রুত এই কোষগুলো নষ্ট হয়ে যায়। ওই কোষগুলো শরীরের যেই অংশ নিয়ন্ত্রণ করত ওই অংশ গুলো পক্ষাঘাতগ্রস্ত হয়ে যেতে পারে।মস্তিষ্কে রক্ত ক্ষরণ কিংবা আঞ্চলিকভাবে রক্ত চলাচল বন্ধ হওয়া---এই দুই অবস্থাই স্ট্রোক-এর আওতায় আসে। রোগীরা দু'অবস্থাতেই প্রায় একই ধরনের উপসর্গ বা লক্ষ্মণ (symptoms & signs) নিয়ে আসতে পারে। তবে রোগীর অবস্থা কতটা খারাপ তা নির্ভর করে মস্তিষ্কের অঞ্চলসমূহের কোন এলাকায় রক্ত চলাচলে ব্যত্যয় ঘটলো তার উপর, কতোটা এলাকা ক্ষতিগ্রস্ত হল এবং কতো দ্রুত ওই অঘটন ঘটে থাকে, তার উপর।


title: স্ট্রোক

text: সাধারণত যেসব উপসর্গ দেখা যায়ঃ


title: স্ট্রোক

text:
হার্ট অ্যাটাক এবং স্ট্রোকের ঝুকির কারণ গুলো মোটামুটি একই, যেমন
সাধারণত স্ট্রোক ৫৫ বছরের বেশি বয়স্ক পুরুষদের বেশি হয়


title: স্ট্রোক

text:
মস্তিষ্কে রক্ত ক্ষরণজনিত স্ট্রোক একটি ভয়ানক জরুরি অবস্থা (Critical condition) এবং তা যদি মস্তিষ্কের অতীব গুরুত্বপূর্ণ এলাকায় ঘটে, তবে তা দ্রুত রোগীর জীবনাবসানের কারণ হয়। অনিয়ন্ত্রিত উচ্চ রক্তচাপ (uncontrolled High Blood Pressure), বহুমূত্র (Diabetes),মাথায় তীব্র আঘাত (severe Head injury) ছাড়াও কতিপয় জন্মগত কারণ, যেমন ধমনীর দেয়ালের দুর্বল অংশ ফেটে যাওয়া (Ruptured Aneurysm), ধমণী-শিরার ভেতর অস্বাভাবিক সংমিশ্রণ, ইত্যাদি থেকে রক্ত ক্ষরণ (bleeding from Arteriovenous malformation) সচরাচর ঘটে থাকে। রোগ নির্ণয়ে দ্রুত ব্যাবস্থা অতীব জরুরী। কেননা মস্তিষ্কে রক্ত ক্ষরণের পর কোষগুলো ফুলে উঠতে শুরু করে, মস্তিষ্ক করোটি বা স্কাল চারিধার থেকে প্রায় বদ্ধ বিধায় আক্রান্ত মস্তিষ্ক দ্রুত জটিলতার শিকার হয়। মস্তিষ্ক হারনিয়েশন () হচ্ছে এর অবশ্যম্ভাবী পরিণতি- অর্থাৎ দুর্বল অংশ গলিয়ে মস্তিষ্কের গুরুত্বপর্ণ অংশ বের হয়ে আসে এবং রোগী দ্রুত মৃত্যুর কোলে ঢলে পড়ে।
ধমণী বা শিরাবাহিত জমাট বাধা রক্তপিন্ড (embolus) মস্তিষ্কে কোন এলাকায় রক্ত সরবরাহে ব্যাঘাত ঘটালে জন্ম নেয় অপর প্রকার স্ট্রোক---রক্ত চলাচল শূন্য অকার্যকর মস্তিষ্ক বা সেরিব্রাল ইনফার্কশন (Cerebral Infarction)। এ ক্ষেত্রেও রোগ নির্ণয়ে দ্রুত প্রয়োজন। জমাট বাধা রক্ত অম্বুরকে দ্রুত ভেঙ্গে ফেলা সম্ভব এবং এ জন্য শল্য চিকিৎসক মাত্র ৩ থেকে ৬ ঘণ্টা সময় পান ।


title: স্ট্রোক

text: স্ট্রোক হয়েছে কিনা সেটা বোঝার কিছু উপায়:


title: স্ট্রোক

text: স্বাস্থ্যসম্মত জীবনব্যবস্থা বজায় রাখলে অনেক খানি ঝুকি কমানো যায় :


title: কোলোনিয়া দেল সাক্রামেন্তো

text: কোলোনিয়া দেল সাক্রামেন্তো (স্পেনীয় ভাষায়: Colonia del Sacramento), সংক্ষেপে কোলোনিয়া, দক্ষিণ-পশ্চিম উরুগুয়ের একটি ছোট শহর। শহরটি মোন্তেবিদেও-র ১৬০ কিলোমিটার পশ্চিমে, রিও দে লা প্লাতা নদীর তীরে, বুয়েনোস আইরেস-এর অপর কূলে অবস্থিত। ১৬৮০ সালে ব্রাজিল থেকে আগত কিছু পর্তুগিজ শহরটি প্রতিষ্ঠা করেন। Colônia do Sacramento এর পর্তুগিজ নাম। এটি উরুগুয়ের প্রাচীনতম শহর। শহরটি এর ঔপনিবেশিক আমলের স্থাপত্য পরিচিত। এর পুরাতন শহর অংশটি একটি বিশ্ব ঐতিহ্যবাহী স্থান।


title: কোলোনিয়া দেল সাক্রামেন্তো

text: শহরটি একটি কৃষি অঞ্চলের কেন্দ্রে অবস্থিত। এখানে টেক্সটাইল শিল্প প্রচলিত এবং একটি প্রযুক্তি ইন্সটিটিউট আছে। এখানে প্রায় ২২ হাজার লোক বাস করে।


title: লাস পিয়েদ্রাস

text: লাস পিয়েদ্রাস (স্পেনীয় ভাষায়: Las Piedras) দক্ষিণ উরুগুয়ের কানেলোনেস ডিপার্টমেন্টের শহর। এটি মোন্তেবিদেও শহরের কাছে অবস্থিত। শহরটি ওয়াইন ও কৃষি দ্রব্য উৎপাদনকারী একটি অঞ্চলের রেল ও বাণিজ্যিক কেন্দ্র হিসেবে কাজ করে। ১৮১১ সালে গাউচো জাতীয়তাবাদী নেতা হোসে গের্বাসিও আর্তিগাস স্পেনীয়দের বিরুদ্ধে এখানে জয়লাভ করেছিলেন।


title: আহমেদাবাদ বিস্ফোরন-২০০৮

text: ২৬ জুলাই ২০০৮ সালে ভারতের গুজরাতের আহমেদাবাদ শহরে ৭০ মিনিটের মধ্যে পরপর ২১টি বোমা বিস্ফোরন ঘটে যার ফলে প্রায় ৫৬ জন মানুষের মৃত্যু হয় ও ২০০ জন মানুষ আহত হন।


title: লালুপ্রসাদ যাদব

text: লালুপ্রসাদ যাদব ভারতের প্রাক্তন রেলমন্ত্রী।


title: মালদোনাদো ডিপার্টমেন্ট

text: মালদোনাদো ডিপার্টমেন্ট (স্পেনীয় ভাষায়: Departamento de Maldonado) দক্ষিণ-পূর্ব উরুগুয়ের একটি প্রদেশ। এর আয়োতন ৪,৭৯৩ বর্গকিলোমিটার। এখানে প্রায় দেড় লক্ষ লোক বাস করেন। এর রাজধানীর নামও মালদোনাদো।


title: মার্টা ভিয়েরা দা সিলভা

text: মার্টা ভিয়েরা দা সিলভা (জন্ম ফেব্রুয়ারি ১৯, ১৯৮৬), যিনি মার্টা নামেই সমাধিক পরিচিত, একজন প্রমিলা ফুটবলার। তিনি জাতীয় পর্যায়ে ব্রাজিলের স্ট্রাইকার হিসেবে খেলে থাকেন। তাকে বিশ্বের সেরা প্রমিলা ফুটবলার হিসেবে ধরা হয়। তিনি ক্লাব পর্যায়ে সুইডেনের উমিয়া আইকে দলে মিডফিল্ডার হিসেবে খেলে থাকেন। তিনি ২০০৪ সালে অনুষ্ঠিত গ্রীষ্ম অলিম্পিকে ব্রাজিলের রৌপ্যপদক বিজয়ী দলের একজন সদস্য ছিলেন। ২০০৪ সালের অনুর্ধ-১৯ ফিফা প্রমিলা বিশ্ব চ্যাম্পিয়নশিপে তিনি ছয় গোল করে গোল্ডেন বল পুরস্কার পেয়েছিলেন। সে প্রতিযোগিতায় ব্রাজিল চতুর্থ হয়েছিল। তিনি ২০০৬ ও ২০০৭ সালের জন্য ফিফা বর্ষসেরা প্রমিলা খেলোয়াড় নির্বাচিত হয়েছেন। ২০০৭ সালের ফিফা প্রমিলা বিশ্বকাপে তিনি সেরা খেলোয়াড় হিসেবে গোল্ডেন বল এবং শীর্ষ গোলদাতা হিসেবে গোল্ডেন বুট পুরস্কার দুটিই জিতে নেন।


title: রোচা ডিপার্টমেন্ট

text: রোচা (Rocha) উরুগুয়ের পূর্বভাগের একটি ডিপার্টমেন্ট। এখানে কাবো পোলোনিও, ভালিসাস, আগুয়াস, ইত্যাদি প্রাকৃতিক সৌন্দর্যময় স্থান আছে। রোচাস সমুদ্র তীরবর্তী পর্যটনভিত্তিক শহরগুলির জন্য বিখ্যাত। গ্রীষ্মের ছুটিতে এগুলিতে বহু লোকের আগমন হয়। অভ্যন্তরভাগের অর্থনীতি গবাদি পশুর খামারের উপর নির্ভরশীল।


title: রোচা ডিপার্টমেন্ট

text: রোচা ডিপার্টমেন্টের মূল শহরগুলি হল রোচা, কাস্তিয়োস, লাস্কানো, চুই, ও লা পালোমা।


title: মিয়া হ্যাম

text: ম্যারিয়েল মার্গারেট মিয়া হ্যাম (; জন্ম: মার্চ ১৭, ১৯৭২) একজন প্রাক্তন আমেরিকান ফুটবলার। যুক্তরাষ্ট্রের প্রমীলা জাতীয় ফুটবল দলের স্ট্রাইকার হিসেবে তিনি অনেক বছর খেলেছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে তিনি বেশি আন্তর্জাতিক গোলের (১৫৮টি) বিশ্বরেকর্ডের অধিকারী ছিলেন; যা পরবর্তীতে নিজ দলের অ্যাবি ওয়ামব্যাচ ভঙ্গ করেছেন। পুরুষদের ক্ষেত্রে সর্বোচ্চ গোলের রেকর্ড রয়েছে ইরানের আলী দায়ি’র ১০৯ গোল।


title: মিয়া হ্যাম

text: হ্যাম শেষপর্যন্ত বিশ্বের সবচেয়ে জনপ্রিয় প্রমীলা অ্যাথলেট হিসেবে প্রতিষ্ঠিত হন। তিনি খেলাধুলায় নারীদের প্রতীক হিসেবে বিবেচিত হয়ে আছেন। ২০০১ সালে যখন প্রথমবারের মত ফিফা বর্ষসেরা প্রমীলা ফুটবলার পুরস্কার দেয়া হয় তখন তিনিই এ পদক জেতেন। ২০০২ সালে তিনি আবার এই পুরস্কার পান। ফিফা থেকে পেলের নির্বাচন করা সেরা ১২৫ জন জীবিত খেলোয়াড়ের তালিকায় তার স্থান রয়েছে। ২০০৪ সালে তিনি খেলাধুলা থেকে অবসর নেন। ২০০৪ সালের অলিম্পিকে স্বর্ণজয়ী যুক্তরাষ্ট্র দলের সদস্য হিসেবে তিনি ক্যারিয়ারের শেষ ম্যাচ খেলেছিলেন। ২০০৭ সালে মনোনীত হবার যোগ্যতা অর্জনের পর ১৪১ ভোটের মধ্যে ১৩৭ ভোট পেয়ে তিনি "ন্যাশনাল সকার হল অব ফেম" নির্বাচিত হন। ২০০৯ সালে শুর হতে যাওয়া উইমেন'স প্রোফেশনাল সকার লীগের লোগোতে তার আকৃতি রয়েছে।


title: মিয়া হ্যাম

text: ২০০৮ সালের ১১ মার্চ হ্যাম টেক্সাস স্পোর্টস হল অব ফেম মনোনীত হন।


title: মেদেয়িন

text: মেদেয়িন (স্পেনীয় ভাষায়: Medellín "মেদ়েয়িন্"), মধ্য কলম্বিয়ার একটি শহর। এটি কলম্বিয়ার আন্তিওকিয়া ডিপার্টমেন্টের রাজধানী শহর। এটি একটি পাহাড়ী উপত্যকায় প্রায় ১৫২৫ মিটার উচ্চতায় অবস্থিত। বোগোতা ও কালি শহরের পরে এটি কলম্বিয়ার ৩য় বৃহত্তম শহর। এটি কলমবিয়ার প্রধানতম শিল্প ও পরিবহন কেন্দ্র। এখানে ইস্পাত, রাসায়নিক দ্রব্যাদি, ঔষধ, শোধিত পেট্রোলিয়াম এবং প্রক্রিয়াজাত খাদ্য উৎপাদন করা হয়। বাণিজ্যিক অর্কিড গাছও এখানে বেশ বড় পরিমাণে উৎপাদন করা হয়। শহরের অন্যতম আকর্ষণীয় স্থান হল বিভিন্ন প্রজাতির অর্কিড নিয়ে সাজানো বোটানিকাল গার্ডেন ওর্কিদেওরামা। আরও আছে স্পেনীয় ঔপনিবেশিক আমলের একটি বিশাল ক্যাথিড্রাল। এখানে আন্তিওকিয়া বিশ্ববিদ্যালয় (১৮২২), মেদেয়িন বিশ্ববিদ্যালয় (১৯৫০), বোলিবারিনা পোন্তিফিকাল বিশ্ববিদ্যালয় (১৯৩৬) এবং লাতিন আমেরিকার স্বায়ত্বশাসিত বিশ্ববিদ্যালয় (১৯৩৬) অবস্থিত।


title: মেদেয়িন

text: ১৬৭৫ সালে মেদেটয়ন শহরটি প্রতিষ্ঠা করা হয় কিন্তু ১৯৩০-এর দশকে এসেই কেবল এটি একটি প্রধান শিল্পকেন্দ্রে পরিণত হয়। ১৯৮০র দশকে শহরটি কলম্বিয়ার সবচেয়ে শক্তিশালী কোকেন ব্যবসায়ী চক্রের কেন্দ্রে পরিণত হয়। এখানে প্রায় ২৩ লক্ষ লোক বাস করেন।


title: বংশীধর কর

text: বংশীধর কর (জন্ম: ১৯২৫ - মৃত্যু: ২৭ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। বংশীধর মেদিনীপুরের লালপুরের বাসিন্দা ছিলেন। তাঁর পিতার নাম রাধাকৃষ্ণ। বংশীধর ১৯৪২ খ্রিস্টাব্দে ভারত ছাড় আন্দোলনের সময়ে বেলবনী ক্যাম্পে পুলিশের গুলিতে আহত হন এবং ওই দিনই মারা যান।


title: ফুলচাঁদ মণ্ডল

text: ফুলচাঁদ মণ্ডল (জন্ম: ? - মৃত্যূ: ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ফুলচাঁদ দিনাজপুরের মরাডাঙ্গার বাসিন্দা ছিলেন। তিনি সত্যাগ্রহ আন্দোলন, আইন অমান্য আন্দোলন এবং ভারত ছাড় আন্দোলনে অংশগ্রহণ করেছিলেন। তিনি পুলিশের গুলিতে মারা যান।


title: বলাই দাশগুপ্ত

text: বলাই দাশগুপ্ত ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি বৃহত্তর বরিশালের ভোলা জেলার বাসিন্দা ছিলেন। তিনি ১৯৩০ খ্রিস্টাব্দে আইন অমান্য আন্দোলনে যোগ দিয়ে কারাবরণ করেন। এরপর মুক্তি পেয়ে বিপ্লবী কার্যকলাপে অংশগ্রহণ করেন। ইংরেজদের বিরুদ্ধে ব্যবহারের জন্য তৈরি বোমার বিস্ফোরনে তাঁর মৃত্যু ঘটে।


title: সতীশচন্দ্র সর্দার

text: সতীশচন্দ্র সর্দার (জন্ম: ১৯০২ - মৃত্যূ: ১৯ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। সতীশচন্দ্র নদীয়ার চন্দরঘাটের বাসিন্দা ছিলেন। তাঁর পিতার নাম ব্রজরাজ। সতীশচন্দ্র আইন অমান্য আন্দোলনে তেহট্ট পুলিশ স্টেশনে তেরঙ্গা পতাকা উত্তোলন করতে গিয়ে পুলিশের গুলিতে আহত হন এবং ওই দিনই মারা যান।


title: রিফ পর্বতমালা

text: রিফ বা এর রিফ (বার্বার ভাষায়: ) উত্তর-পশ্চিম আফ্রিকার একটি পর্বতমালা। এটি পূর্ব দিকে স্পার্টেল অন্তরীপ ও তানজাহ শহর থেকে মরক্কোর উপকূল ধরে অগ্রসর হয়ে আলজেরিয়ার পশ্চিম সীমান্তে গিয়ে শেষ হয়েছে। এটির উত্তর ঢাল খাড়া হয়ে ভূমধ্যসাগরে গিয়ে পড়েছে এবং এর মাঝে মাঝে স্বল্পসংখ্যক পোতাশ্রয় আছে। এটি মূলত দক্ষিণ স্পেনের কর্ডিলেরা পর্বতমালারই সম্প্রসারণ। পর্বতশ্রেণীটির গড় উচ্চতা ৯১৫ থেকে ২১৩৫ মিটার। তবে কিছু কিছু শৃঙ্গ ২৪৩৮ মিটারেরও উঁচু।


title: স্পার্টেল অন্তরীপ

text: স্পার্টেল অন্তরীপ আফ্রিকার উত্তর-পূর্ব কোনায় অবস্থিত অন্তরীপ। এখানেই জিব্রাল্টার প্রণালী এবং আটলান্টিক মহাসাগর মিলিত হয়েছে। প্রাচীনকালে এটি আম্পেলুসিয়াম নামে পরিচিত ছিল। অন্তরীপটি মরক্কোর তানজাহ শহর থেকে ১০ কিলোমিটার পশ্চিমে অবস্থিত। অন্তরীপটি মূল ভূখন্ড থেকে ১০০০ ফুট উঁচু হয়ে সাগরে প্রবেশ করেছে এবং এখানকার ভূদৃশ্যাবলী অসাধারণ। পর্যটকেরা প্রায়ই এখানে বেড়াতে আসেন। কাছেই তানজাহ থেকে ৬ কিমি পূর্বে মালাবাতা অন্তরীপ নামের আরেকটি অন্তরীপে ১৮৬০ সালে নির্মিত একটি বাতিঘর থেকে সাগর দর্শন করা যায়।


title: আলজিয়ার্স

text: আলজিয়ার্স(, "আল-জাযাইর"; , "আল্জে") ভূমধ্যসাগরে দক্ষিন-পশ্চিম আফ্রিকার একটি প্রধান বন্দর শহর। এটি আলজেরিয়ার উত্তরাংশে আলজিয়ার্স উপসাগরের তীরে অবস্থিত। এটি আলজেরিয়ার বৃহত্তম শহর, সমুদ্রবন্দর ও রাজধানী এবং একাধারে দেশটির রাজনৈতিক, অর্থনৈতিক ও সাংস্কৃতিক কেন্দ্র।


title: আলজিয়ার্স

text:
আলজিয়ার্স শহরটি সহিল পার্বত্য অঞ্চলের ঢালের উপর নির্মিত হয়েছে। এই পাহাড়গুলি ভূমধ্যসাগরের আলজিয়ার্স উপসাগরের উপকূলীয় সমভূমিগুলির সমান্তরালে প্রায় ১৬
কিলোমিটার ধরে বিস্তৃত। শহরটি পূর্ব ও উত্তরদিকে সাগরের দিকে মুখ করে দাঁড়িয়ে আছে। উপসাগর ও পোতাশ্রয়ের ধার ধরে অবস্থিত ঝলমলে শ্বেতশুভ্র ভবনগুলি নীল সাগরের তীর থেকে সোপানের মত পাহাড়ের ঢাল বেয়ে উঠে গেছে। এজন্য ফরাসি ভাষাতে শহরটির ডাকনাম "আলজে লা ব্লঁশ" (অর্থাৎ "শ্বেতশুভ্র আলজিয়ার্স")। মূল শহরে প্রায় ৩৫ লক্ষ এবং বৃহত্তর আলজিয়ার্স শহরে ৫০ লক্ষেরও বেশি অধিবাসী বাস করে।


title: আলজিয়ার্স

text: আলজিয়ার্স নামটি ফরাসি ভাষার আলজে বা কাতালান ভাষার আলজের শব্দটি থেকে এসেছে। এটি আবার আরবি আল-জাযাইর الجزائر নামটি থেকে এসেছে, যার অর্থ “দ্বীপপুঞ্জ”। ১৫২৫ সালে মূল ভূখন্ডের অংশে পরিণত হবার আগ পর্যন্ত শহরের তীরের নিকটবর্তী উপসাগরে যে চারটি দ্বীপ ছিল, এই নামটি সেগুলিকেই নির্দেশ করত। কিন্তু একটি বাদে সবগুলি দ্বীপ পোতাশ্রয় নির্মাণের কাজে ধ্বংস করে ফেলা হয়েছে। বিদ্যমান দ্বীপটিকে উপকূলের সাথে সংযুক্ত করা হয়েছে। আল জাযাইর শব্দটি আবার আরেকটি দীর্ঘতর নামের সংক্ষিপ রূপ, যেটি হল জাযাইর বানি মাজগানা جزائر بني مزغانة অর্থাৎ মাজগানার পুত্রসন্তানদের দ্বীপপুঞ্জ। মধ্যযুগের অনেক ভূগোলবিদ যেমন আল-ইদ্রিসি এবং ইয়াকুত আল-হামাউই এই দীর্ঘতর নামটি ব্যবহার করতেন।


title: আলজিয়ার্স

text: ফিনিসীয় জাতির লোকেরা উত্তর আফ্রিকাতে অনেকগুলি বসতি স্থাপন করেছিল। আনুমানিক ১২০০ খ্রিস্টপূর্বাব্দের দিকে তারা বর্তমানে আলজিয়ার্স যেখানে অবস্থিত, সেখানে একটি উপকূলীয় বাণিজ্যকুঠি স্থাপন করে। কার্থেজের অধিবাসী এবং রোমানদের কাছে এটি ইকোসিয়ুম নামে পরিচিত ছিল। মোরিতানীয় গোত্রসর্দার ফির্মুস আনুমানিক ৩৭৩ খ্রিস্টপূর্বাব্দে শহরটি বিজয় করে লুটতরাজ চালান। পিউনীয় যুদ্ধসমূহের পরে ১৪৬ খ্রিস্টপূর্বাব্দে এটি রোমান সাম্রাজ্যের একটি অংশে পরিণত হয় এবং ৫ম শতকের মাঝামাঝি পর্যন্ত রোমান শাসনাধীন ছিল। এরপর ৫ম শতকে ভান্ডাল বা যাযাবর উত্তর-ইউরোপীয় জাতিরা এটি আক্রমণ করে এর ক্ষতিসাধন করে। এরপরে বাইজেন্টীয় শাসকেরা এটি শাসন করতে শুরু করেন, কিন্তু ৬৫০ খ্রিস্টাব্দে এসে আরবেরা এটির নিয়ন্ত্রণ হাতে নেয়।


title: আলজিয়ার্স

text: বর্তমান আলজিয়ার্স শহরটিকে আনুমানিক ৯৫০ খ্রিস্টাব্দে বের্বের জাতির লোকেরা ভূমধ্যসাগরীয় একটি বাণিজ্যিক কেন্দ্র হিসেবে পুনঃপ্রতিষ্ঠা করে। অনেকগুলি বের্বের (আমাজিগ) রাজবংশ শহরটিকে ধারাবাহিকভাবে শাসন করে। এর পরে প্রায় পাঁচ শতাব্দী ধরে বিভিন্ন ইউরোপীয়, আরব ও বের্বের সেনাদল শহরটি দখল করে ও হারায়।


title: আলজিয়ার্স

text: ১৬শ শতকের শুরুর দিকে স্পেন থেকে বিতাড়িত অনেক মুসলমান ও ইহুদীরা আলজিয়ার্স শহরে আশ্রয় নেয়। এখানকার কিছু অধিবাসী স্পেনের বাণিজ্যজাহাজগুলির উপর জলদস্যুদের মত আক্রমণ শুরু করে। এর প্রত্যুত্তরে ১৫১০ সালে স্পেন এসে আলজিয়ার্স শহরের পোতাশ্রয়ের সম্মুখে তীর থেকে কিছু দূরে অবস্থিত ছোট দ্বীপটি দখলে নেয় এবং সেখানে ১৫১৪ সালে একটি দুর্গ স্থাপন করে, যার নাম ছিল পেনিয়ন। আলজিয়ার্সের শাসনকর্তা বা আমির দুইটি উসমানীয় তুর্কি জলদস্যু জাহাজকে আহ্বান জানান যাতে তারা পেনিয়ন থেকে স্পেনীয়দের বিতাড়িত করে। এদের মধ্যে একজন জলদস্যু নেতা, যার নাম ছিল খাইর আল-দিন (ইউরোপীয়দের কাছে যার ডাকনাম ছিল বারবারোসা), আলজিয়ার্স শহর দখল করে নেয় এবং ১৫২৯ সাল নাগাদ স্পেনীয়দের তাড়িয়ে দেয়। আলজিয়ার্স তখন নিজেকে উসমানীয় সাম্রাজ্যের অংশ হিসেবে ঘোষণা দেয়। উসমানীয় শাসনের সময় শহরটি নামে উসমানীয় সুলতানের কর্তৃত্বাধীন হলে কার্যত এটি স্বশাসিত ছিল। বারবারোসার উদ্যোগে এর পর প্রায় ৩০০ বছর ধরে আলজিয়ার্স শহরটি কুখ্যাত বারবারীয় জলদস্যুদের একটি প্রধান ঘাঁটি হিসেবে কাজ করে।


title: আলজিয়ার্স

text: বারবারীয় জলদস্যুরা প্রথমে ইউরোপীয় জাহাজ ও পরে মার্কিন জাহাজগুলির উপর হামলা চালায়। ইউরোপীয়রা তাদের দমন করার জন্য বারংবার প্রচেষ্টা চালালেও সফল হয়নি। ১৫৪১ সালে পবিত্র রোমান সম্রাট ৫ম চার্লস এদের বিরুদ্ধে নৌঅভিযান চালিয়েছিলেন। ১৮১৫ সালে মার্কিন নৌবাহিনীর কাপ্তান স্টিভেন ডেকাটার আলজিয়ার্সের বিরুদ্ধে একটি সেনা অভিযান চালান। তিনি আলজিয়ার্সের প্রশাসককে শান্তি চুক্তিতে সই করতে বাধ্য করেন এবং মার্কিন জাহাজের বিরুদ্ধে হামলা বন্ধ করার প্রতিশ্রুতি আদায় করেন। কিন্তু জলদস্যুগিরি অব্যাহত থাকে এবং ১৮১৬ সালে ওলন্দাজ ও ব্রিটিশদের সম্মিলিত নৌবাহিনী আলজেরীয় জাহাজবহরের প্রায় পুরোটাই ধ্বংস করে ফেলে। এত ক্ষয়ক্ষতি সত্ত্বেও ১৮৩০ সাল পর্যন্ত আলজিয়ার্স জলদস্যুদের একটি দুর্বল বন্দরঘাঁটি ছিল।


title: আলজিয়ার্স

text: ১৮৩০ সালে ফ্রান্স কূটনৈতিক অপমানের প্রতিশোধ নিতে আলজিয়ার্স দখল করে এবং ক্রমে পুরো আলজেরিয়াতেই ফরাসি ঔপনিবেশিক শাসন প্রতিষ্ঠা করে। ফ্রান্স উত্তর ও পশ্চিম আফ্রিকাতে তার যে ঔপনিবেশিক সাম্রাজ্য প্রতিষ্ঠা করেছিল, আলজিয়ার্স সেই সাম্রাজ্যের সামরিক ও প্রশাসনিক সদর দফতরে পরিণত হয়। ফরাসি ঔপনিবেশিক শাসনামলে আলজিয়ার্সের পোতাশ্রয় ও সড়কব্যবস্থা আরও বড়, প্রশস্ত ও আধুনিক করা হয়। এখানে ইউরোপীয় নগরজীবনের বিভিন্ন সুযোগ সুবিধা যেমন নাট্যশালা, জাদুঘর, জনগণের জন্য উন্মুক্ত উদ্যান ইত্যাদি তৈরি হতে থাকে। ১৮৭৯ সালে আলজিয়ার্স বিশ্ববিদ্যালয় প্রতিষ্ঠা করা হয়। ২০শ শতকের শুরুর দিকে আলজিয়ার্সের প্রায় তিন-চতুর্থাংশ নাগরিক ছিলেন ইউরোপ থেকে আগত অভিবাসী বা তাদের বংশধর। কিন্তু স্থানীয় আলজেরীয়রা তাদের শহরে এই উন্নতি এবং ধনসম্পদের প্রবৃদ্ধির কোন স্বাদগ্রহণ করেনি। তাদেরকে নিয়ম করে ইউরোপীয় বংশোদ্ভূত লোকালয়গুলি থেকে আলাদা করে রাখা হয়; তারা কিছু স্বল্পসংখ্যক দরিদ্র এলাকাতে বসবাস করত।


title: আলজিয়ার্স

text: ২য় বিশ্বযুদ্ধের সময় ১৯৪২ থেকে ১৯৪৪ সাল পর্যন্ত আলজিয়ার্স উত্তর আফ্রিকাতে মিত্র দেশগুলির এবং জেনারেল শার্ল দো গোলের নেতৃত্বাধীন স্বাধীন ফ্রান্স সরকারের সদর দপ্তর অর্থাৎ ফ্রান্সের ক্ষণস্থায়ী রাজধানী হিসেবে কাজ করেছিল।


title: আলজিয়ার্স

text: ১৯৫০-এর দশকে ঔপনিবেশিক ফ্রান্সের বিরুদ্ধে আলজেরীয়দের গণজাগরণ শুরু হয়। আলজিয়ার্স ছিল এই বিদ্রোহের প্রাণকেন্দ্র। ১৯৬২ সাল পর্যন্ত ফ্রান্স আলজেরিয়া শাসন করে। সে বছর আলজেরিয়া স্বাধীনতা লাভ করে।


title: আলজিয়ার্স

text: স্বাধীনতার পরে নতুন সরকার আলজিয়ার্স শহরে অনেক সুদূরপ্রসারী পরিবর্তনের সূচনা করে। তারা অনুন্নত ঔপনিবেশিক শহর থেকে এটিকে একটি আধুনিক সমাজতান্ত্রিক সমাজে পরিণত করতে চেয়েছিল। এসময় কয়েক দশক ধরে শহরের ইউরোপীয় বংশোদ্ভূত অধিবাসীদের একটি বিশাল অংশ আলজেরিয়া পরিত্যাগ করে।


title: আলজিয়ার্স

text: আলজিয়ার্স অঞ্চলটি অনেকগুলি প্রাকৃতিক দুর্যোগের শিকার হয়েছে। ২০০১ সালে এক বন্যায় শহরের প্রায় ৭০০ জন লোকের মৃত্যু ঘটে। ২০০৩ সালের মে মাসে নিকটবর্তী থেনিয়াতে উৎপন্ন একটি ভূমিকম্পের ফলে শহরের অনেক ক্ষয়ক্ষতি হয় এবং ২২০০ লোক প্রাণ হারায়।


title: আলজিয়ার্স

text: বর্তমানে আলজিয়ার্স শহরটি দুইটি ভাগে বিভক্ত। পাহাড়ের নিচু অংশে, সমুদ্রসমতলের পোতাশ্রয়ের কাছে আধুনিক শহরটি অবস্থিত, যেটি ফরাসি ঔপনিবেশিকেরা নির্মাণ করে। শহরের এই অংশে অনেক উন্মুক্ত চত্ত্বর, প্রশস্ত বৃক্ষশোভিত রাজপথ, নাট্যশালা, ক্যাথেড্রাল, অপেরা ভবন এবং বহু শিক্ষাপ্রতিষ্ঠান অবস্থিত, যার মধ্যে আছে আলজিয়ার্স বিশ্ববিদ্যালয় এবং বেশ কিছু ইসলামী বিদ্যালয়। বিদেশী দূতাবাস এবং বেশ কিছু গগনচুম্বী বহুতল ভবনও এখানে অবস্থিত। আরও আছে জাতীয় গ্রন্থাগারের আধুনিক ভবন, আর্চবিশপের বাসভবন (যা অতীতে শহরের দে বা প্রশাসকের প্রাসাদ ছিল), এবং শীতকালীন প্রাসাদ (যা অতীতে ফরাসি গভর্নর-জেনারেলের বাসভবন ছিল)। ২০১২ সালে উপসাগরের কাছে পূর্বের মোহাম্মেদিয়া শহরতলীতে একটি বিশাল মসজিদ কমপ্লেক্স বা ভবনব্যবস্থা নির্মাণের কাজ শুরু হয়; এটির নকশাতে প্রায় ২৭০ মিটার উঁচু একটি মিনারের নির্মানকাজ অন্তর্ভুক্ত করা হয়।


title: আলজিয়ার্স

text: পাহাড়ের উঁচু ঢালগুলিতে পুরাতন আলজিয়ার্স শহরটি অবস্থিত, যেখানকার রাস্তাগুলি সংকীর্ণ ও আঁকাবাঁকা। এখানকার দালানগুলির একটি বৈশিষ্ট্য হল এগুলির সুউচ্চ দেয়ালগুলিতে কোন জানালা নেই।এই অংশের মূল আকর্ষণ হল পাহাড়ের শীর্ষে সমুদ্রতল থেকে ১২২ মিটার উচ্চতায় অবস্থিত এবং ১৬শ শতকে উসমানীয় তুর্কিদের দ্বারা নির্মিত একটি দুর্গ, যার নাম কাসবাহ। ১৯৯২ সালে এটিকে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়। এই দুর্গের নামেই গোটা এলাকার নামকরণ করা হয়েছে কাসবাহ। কাসাবাহ দুর্গটি আলজিয়ার্সের সর্বশেষ দুইজন তুর্কি দে বা প্রশাসকের বাসভবন ছিল। শহরের এই মুসলমান-অধ্যুষিত অংশটির আরেকটি গুরুত্বপূর্ণ স্থাপনা হচ্ছে কেচাউয়া মসজিদ। ১৯৬২ সালে আলজেরিয়ার স্বাধীনতার আগে এটি সাধু ফিলিপের ক্যাথেড্রাল নামে পরিচিত ছিল। ১৮৪৫-৬০ সালে ফরাসিরা এটিকে একটি খ্রিস্টান উপাসনালয় হিসেবে নির্মাণ করেছিল।


title: আলজিয়ার্স

text: দ্বিতীয় বিশ্বযুদ্ধের পরে শহরের জনসংখ্যা বৃদ্ধি পেলে পুরাতন আলজিয়ার্স শহরের জনঘনত্ব বেড়ে যায় এবং ফলে দক্ষিণ দিকে নতুন নতুন শহরতলীর উদ্ভব ঘটে। আলজিয়ার্স-হুয়ারি-বুমেদিয়েন বিমানবন্দরটি মূল শহরের পূর্বে দার এল-বেইদা শহরতলীতে অবস্থিত একটি গুরুত্বপূর্ণ আন্তর্জাতিক বিমানবন্দর। এছাড়া আলজিয়ার্স দেশের রেল ও সড়ক পরিবহন ব্যবস্থার একটি মূল গ্রন্থিস্থল। ভূমধ্যসাগরের তীরে কৌশলগত অবস্থানের কারণে এবং উন্নত একটি পোতাশ্রয়ের জন্য আলজিয়ার্স এই অঞ্চলের একটি প্রধান জাহাজের মাধ্যমে পণ্য আমদানি-রপ্তানি কেন্দ্র এবং জাহাজের জ্বালানি পুনঃভরণ কেন্দ্র। এখান থেকে মূলত ওয়াইন, সব্জি, কমলা, লোহার আকরিক ও ফসফেট রপ্তানি করা হয়। ২০১১ সালে আলজিয়ার্স শহরে পাতালরেলের প্রথম পথটি উদ্বোধন করা হয়; এটি ৯.৫ কিলোমিটার দীর্ঘ এবং এতে ১০টি বিরতিস্থল বা স্টেশন আছে।


title: ওরান

text: ওরান বা ওয়াহরান () উত্তর-পশ্চিম আলজেরিয়ার একটি শহর ও আলজেরিয়ার ওরান প্রদেশের রাজধানী। এটি ভূমধ্যসাগরের ওরান উপসাগরের উপকূলে অবস্থিত। ওরান আলজেরিয়ার ব্যস্ততম বন্দরগুলির একটি। এটি দেশটির একটি বাণিজ্যিক ও ব্যবসায়িক কেন্দ্র। এখানে উৎপন্ন দ্রব্যের মধ্যে আছে প্লাস্টিক দ্রব্য, রাসায়নিক দ্রব্য, ওয়াইন ও প্রক্রিয়াজাত খাদ্য। সাহারা মরুভূমি থেকে একটি পাইপলাইনের মাধ্যমে শহরটিতে প্রাকৃতিক গ্যাস সরবরাহ করা হয়। শহরটির দর্শনীয় স্থানগুলির মধ্যে আছে সান্তা ক্রুজের বিরাট ক্যাথিড্রাল, উসমানীয় তুর্কিরা যেটির নির্মাণকাজ শুরু করেছিলেন। ১৭৯৬ সালে নির্মিত মহান মসজিদ। এবং কাসবাহ। এখানে ১৯৬৫ সালে ওরান বিশ্ববিদ্যালয় এবং ১৯৭৫ সালে ওরান বিজ্ঞান ও প্রযুক্তি বিশ্ববিদ্যালয় স্থাপিত হয়। এছাড়া এখানে সঙ্গীত, নাট্যকলা, আবহবিদ্যা ও টেলিযোগাযোগ ইন্সটিটিউট অবস্থিত।


title: ওরান

text: ওরান সম্ভবত ১০ম শতকের শুরুতে উত্তর আফ্রিকা এবং মুর-নিয়ন্ত্রিত দক্ষিণ স্পেনের মধ্যকার বাণিজ্যকেন্দ্র হিসেবে স্থাপিত হয়। ১৪৯২ সালে মুরেরা স্পেন ত্যাগ করা শুরু করলে শহরটির গুরুত্ব কমে যায় এবং এটি জলদস্যুদের ঘাঁটিতে পরিণত হয়। ১৮শ শতকে উসমানীয় তুর্কিরা এবং স্পেন এটি আলাদা আলাদা সময়ে নিয়ন্ত্রণ করত। ১৮৩১ সালে ফ্রান্সের উপনিবেশের অংশে পরিণত হবার পর শহরটির অর্থনীতি আবার চাঙ্গা হয়ে ওঠে । এখানে বহু ফরাসি বসতি স্থাপন করেন। কিন্তু ১৯৫০-এর দশকে আলজেরিয়ার স্বাধীনতা যুদ্ধের সময় অধিকাংশ ফরাসি ও ইউরোপীয় এখান থেকে চলে যান।


title: আন্নাবা

text: আন্নাবা (عنابة), প্রাক্তন বোন (Bône) উত্তর পূর্ব আলজেরিয়ার একটি শহর এবং আন্নাবা প্রদেশের রাজধানী। এটি ভূমধ্যসাগরের উপকূলে সেবুজ নদীর মোহনায় অবস্থিত একটি বন্দর শহর।


title: আন্নাবা

text: আন্নাবাতে সরু সরু গলি ও বাজারে পূর্ণ পুরাতন শহরের পাশাপাশি আধুনিক ফরাসি ধাঁচে নির্মিত ভবন দেখতে পাওয়া যায়। দ্বিতীয় বিশ্বযুদ্ধের পর সরকারের উৎসাহে এখানে কলকারখানার প্রসার ঘটেছে। এদের মধ্যে আছে অ্যালুমিনিয়াম ও রাসায়নিক শিল্প, এবং মোটরযান ও রেল মেরামতি শিল্প। আন্নাবা শহর পূর্ব আলজেরিয়ার প্রধান সমুদ্র বন্দর ও পোতাশ্রয়। এটি ভূমধ্যসাগরের প্রধান খনিজ রপ্তানিকারী শহর। এখান থেকে রপ্তানিকৃত খনিজের মধ্যে আছে লোহা, ফসফেট এবং দস্তা। এছাড়াও শহরের প্রান্তের এদু মালভূমির বনাঞ্চল থেকে প্রাপ্ত কর্ক, এবং বিভিন্ন খাদ্যশস্য, পশম ও চামড়াও রপ্তানি করা হয়। আন্নাবা রেলপথের মাধ্যমে আলজিয়ার্স, কন্সটান্টিন ও বিস্‌ক্রার সাথে এবং তিউনিসিয়া ও মরক্কোর প্রধান প্রধান শহরের সাথে যুক্ত। আন্নাবা শহর এখন যেখানে অবস্থিত, সেখানে এককালে প্রাচীন হিপ্পো রেগিউস শহরটির বন্দর আফ্রোদিসিয়ুম অবস্থিত ছিল। এখনও এখানে আফ্রোদিসিয়ুমের ধ্বংসাবশেষ দেখতে পাওয়া যায়। শহরটি নুমিদীয় রাজাদের পছন্দের আবাস ছিল। পরবর্তীতে যখন সাধু অগাস্টিন এখানকার বিশপ হন ও পরবর্তীকালে এখানেই ৪৩০ খ্রিস্টাব্দে মারা যান, তখন শহরটি খ্রিস্টধর্মের একটি প্রাথমিক কেন্দ্র ছিল। ফরাসিরা ১৮৩২ সালে শহরটির নিয়ন্ত্রণ নেয়। দ্বিতীয় বিশ্বযুদ্ধের সময় মিত্রশক্তি আন্নাবা দখল করে ও এটিকে একটি ঘাঁটি হিসেবে ব্যবহার করে।


title: কাত্তারা অবতল

text: কাত্তারা অবতল (Qattara Depression) উত্তর-পূর্ব সাহারা তথা লিবীয় মরুভূমির একাংশ যা উত্তর-পশ্চিম মিশরে অবস্থিত। এটি লবণ হ্রদ ও জলাভূমিতে পূর্ণ একটি বিরাট বালুময় এলাকা। এর মোট আয়তন প্রায় ১৮ হাজার বর্গকিলোমিটার। এর ভেতর দিয়ে কোন যানবাহন চলাচল করতে পারে না। অবতল এই এলাকাটি সমুদ্র সমতল থেকে ১৩৩ মিটার নিচে অবস্থিত। এখানে আফ্রিকার ২য় গভীরতম বিন্দু অবস্থিত।


title: গাম্বিয়া নদী

text: গাম্বিয়া নদী পশ্চিম আফ্রিকার একটি নদী। এটি গিনির ফুতা জাল্লোন মালভূমিতে উৎপত্তি লাভ করে পশ্চিমদিকে সেনেগাল ও গাম্বিয়ার মধ্য দিয়ে প্রবাহিত হয়ে গাম্বিয়ার রাজধানী বাঞ্জুল তথা সেন্ট মেরী দ্বীপের কাছে একটি প্রশস্ত মোহনার মধ্য দিয়ে আটলান্টিক মহাসাগরে পতিত হয়েছে। মোহনায় একটি বালুচর থাকলেও ভাটার সময়েও এটি নৌপরিবহনে ব্যাঘাত সৃষ্টি করে না। উৎসস্থল থেকে মোহনা পর্যন্ত নদীটির সরলরৈখিক দূরত্ব প্রায় ৪৮০ কিলোমিটার। কিন্তু অত্যন্ত সর্পিল এই নদীর প্রকৃত দৈর্ঘ্য ১,১৩০ কিলোমিটার। জুন থেকে নভেম্বর মাস পর্যন্ত গাম্বিয়াতে বন্যা হয় এবং এসময় নদীমুখ থেকে ৪৪৩ কিলোমিটার অভ্যন্তরে অবস্থিত ব্যারাকোন্ডা জলপ্রপাতটি ছোট নৌকা চলাচলের উপযুক্ত হয়। বহুকাল যাবৎ গাম্বিয়া নদী গাম্বিয়ার প্রধান বাণিজ্যপথ ছিল। ১৪৪৬ সালে পর্তুগিজেরা প্রথম নদীটি আবিষ্কার করে এবং ১৪৫৫ সালে ভেনিসীয় নাবিক আলভিসে দে কা দা মোস্তো নদীটিতে প্রথম অভিযান চালান।


title: আসাল হ্রদ

text: আসাল হ্রদ জিবুতিতে অবস্থিত একটি লবণাক্ত পানির হ্রদ। এটি সমুদ্র সমতলের ১৫৫ মিটার নিচে অবস্থিত এবং আফ্রিকার নিম্নতম বিন্দু। জিবুতির রাজধানী জিবুতি শহর থেকে ৭০ কিলোমিটার পশ্চিমে আফ্রিকার সবচেয়ে শুষ্ক ও উষ্ণ অঞ্চলে 'আসাল হ্রদ অবস্থিত।


title: আসাল হ্রদ

text: পৃথিবীপৃষ্ঠের আগ্নেয় কর্মকাণ্ডের ফলে ভূ-পৃষ্ঠের উত্থান পতনের কারণে প্রায় ১০ থেকে ৪০ লক্ষ বছর আগে হ্রদটি বর্তমান রূপ পায়। গবেষণা থেকে দেখা গেছে যে, আরও আগের একটি ভৌগোলিক যুগে হ্রদটি সমুদ্র সমতলে অবস্থিত ছিল। হ্রদের আশেপাশের এলাকায় এখনও ভূমির চ্যুতি ও আগ্নেয় কর্মকাণ্ড বিরাজমান। সর্বশেষ ১৯৭৮ সালে এরকম ঘটনা ঘটেছিল।


title: আসাল হ্রদ

text: লবণাক্ত পানির হ্রদ বলে 'আসাল হ্রদের আশেপাশে কোন বড় লোকালয় বা অর্থনৈতিক কাজকর্ম গড়ে ওঠেনি। অবশ্য সাম্প্রতিক দশকগুলিতে জিবুতিতে শক্তি সরবরাহের উদ্দেশ্যে হ্রদের আশেপাশে কিছু ভূ-উত্তাপ সংগ্রহকারী কূপ খনন করা হয়েছে।


title: চাদ হ্রদ

text: চাদ হ্রদ মধ্য আফ্রিকাতে চাদ, ক্যামেরুন, নাইজেরিয়া ও নাইজারের সঙ্গমস্থলে অবস্থিত একটি হ্রদ। এটি সমুদ্র সমতল থেকে ২৫০ মিটার উচ্চতায় অবস্থিত। প্রধানত চারি ও লোগোন নদী চাদ হ্রদের পানি সরবরাহ করে। যদিও হ্রদটি থেকে কোন বহির্গামী জলধারা নেই, তা সত্ত্বেও বাষ্পীভবন এবং ভূগর্ভস্থ চোঁয়ানোর ফলে হ্রদটির আকার ধীরে ধীরে হ্রাস পাচ্ছে। বর্ষাকালে হ্রদটির আয়তন প্রায় ২৫,০০০ বর্গকিলোমিটার হয়। কিন্তু শুষ্ক মৌসুমে এর আয়তন কমে মাত্র ১০,০০০ বর্গকিলোমিটার হয়ে যেতে পারে। হ্রদের গভীরতা উত্তর-পশ্চিমে ১ মিটার থেকে দক্ষিণে ৬ মিটার পর্যন্ত হয়। হ্রদের পূর্ব প্রান্তে অনেকগুলি দ্বীপ আছে, যেগুলিতে মনুষ্যবসতি আছে। ১৮২৩ সালে একদল ব্রিটিশ অভিযাত্রী প্রথম ইউরোপীয় হিসেবে হ্রদটির দেখা পান।


title: মালাউই হ্রদ

text: মালাউই হ্রদ বা নিয়াসা হ্রদ দক্ষিণ-পূর্ব আফ্রিকার একটি হ্রদ। এটি গ্রেট রিফট উপত্যকায় অবস্থিত। হ্রদটি পশ্চিমে মালাউই এবং পূর্বে তানজানিয়া ও মোজাম্বিকের মধ্যস্থলে অবস্থিত। এটির দৈর্ঘ্য ৫৮০ কিলোমিটার এবং গড় প্রস্থ ৪০ কিলোমিটার। হ্রদটির আয়তন প্রায় ২২,৪৯০ বর্গকিলোমিটার। এর পৃষ্ঠ সমুদ্রসমতল থেকে প্রায় ৪৭২ মিটার উঁচুতে অবস্থিত। মালাউই থেকে একটি জলধারা বের হয়ে জাম্বেসি নদীর সাথে মিশেছে। হ্রদের অধিকাংশ এলাকাতেই নৌ চলাচল সম্ভব। হ্রদের তীরে প্রচুর মাছ শিকার করা হয়। ১৮৫৯ সালে স্কটিশ ধর্মপ্রচারক ও অভিযাত্রী ডেভিড লিভিংস্টোন প্রথম ইউরোপীয় হিসেবে হ্রদটি আবিষ্কার করেন।


title: নুওয়াকশুত

text: নুওয়াকশুত (আরবি ভাষায়: نواكشوط) পশ্চিম মৌরিতানিয়ার একটি শহর এবং দেশটির রাজধানী। এটি আটলান্টিক মহাসাগরের তীরে অবস্থিত। নুওয়াকশুত মৌরিতানিয়ার প্রশাসনিক ও অর্থনৈতিক কেন্দ্র। এখানে একটি আন্তর্জাতিক বিমানবন্দর ও সমুদ্রবন্দর আছে। এখানে মৌরিতানিয়ার জাতীয় প্রশাসন বিদ্যালয় (১৯৬৬), প্রাগ্রসর ইসলামী গবেষণার জাতীয় ইন্সটিটিউট (১৯৬১), জাতীয় গ্রন্থাগার, এবং জাতীয় সংগ্রহশালা অবস্থিত। ১৯৫৭ সালে মৌরিতানিয়ার স্বাধীনতা লাভের তিন বছর আগেই দেশটির ভবিষ্যত রাজধানী হিসেবে নির্বাচিত হবার পর থেকে লোকালয়টি বর্ধিত হওয়া শুরু করে। বর্তমানে এখানে প্রায় ৯ লক্ষ লোক বাস করেন।


title: হাজং ভাষা

text: হাজং ভাষা তিব্বতি-বর্মী শব্দমূলবিশিষ্ট একটি ইন্দো-আর্য ভাষা। ভারতের পশ্চিমবঙ্গ, আসাম, মেঘালয় ও অরুণাচল প্রদেশে এবং বাংলাদেশের ময়মনসিংহে প্রায় ১৯ হাজার হাজং জাতির লোক এই ভাষাতে কথা বলেন। ভাষাটি অসমিয়া লিপিতে লেখা হয় এবং ভারতে অসমিয়া ভাষা ধীরে ধীরে ভাষাটিকে প্রতিস্থাপিত করছে।


title: হামবুর্গ

text: হামবুর্গ () উত্তর মধ্য জার্মানির শহর। শহরটি উত্তর সাগরের কাছে এলবে ও আলস্টার নদীর তীরে অবস্থিত। এর পূর্ণ নাম স্বাধীন হানজেয়াটীয় হামবুর্গ শহর। হামবুর্গ শহরের হামবুর্গ বন্দর ইউরোপের ২য় ব্যস্ততম সমুদ্র বন্দর এবং একটি প্রধান বাণিজ্যিক, শিল্প ও সাংস্কৃতিক কেন্দ্র। ১৯৩৭ সাল থেকে শহরটি হামবুর্গ অঙ্গরাজ্যের রাজধানী। বার্লিনের পরেই হামবুর্গ জার্মানির ২য় বৃহত্তম শহর। হামবুর্গ মূল শহরে ১৭ লক্ষ এবং বৃহত্তর হামবুর্গ এলাকাতে ৪৩ লক্ষ লোকের বাস। এটি অর্থনৈতিক ও সাংস্কৃতিক দিক থেকে সমগ্র উত্তর জার্মানির কেন্দ্র। হামবুর্গ একাধারে একটি শহর এবং জার্মানির একটি রাজ্য। শহরটি আয়তনে প্যারিস শহরের ছয়গুণ।


title: হামবুর্গ

text: আলস্টার নদীর পূর্ব তীরে হামবুর্গের প্রাচীন অংশটি অবস্থিত। পশ্চিম তীরে নতুন শহর ও অনেকগুলি শহরতলী গড়ে উঠেছে। পুরনো শহরে হামবুর্গের বাণিজ্যিক কেন্দ্রটি অবস্থিত এবং এর মধ্যে দিয়ে অনেকগুলি খাল চলে গেছে। হামবুর্গ শহরের খাল ও এগুলির উপর নির্মিত অসংখ্য সেতু শহরটির একটি স্বকীয় বৈশিষ্ট্য। হামবুর্গে ২৩০২টি সেতু আছে, যা আমস্টার্ডাম ও ভেনিসের সম্মিলিত সেতুসংখ্যার চেয়েও বেশি। ১৯৭৫ সালে এলবে নদীর উপর নির্মিত কোলব্রান্ডব্রুকে নামের সাসপেনশন বা ঝুলন্ত সেতুটি শহরের একটি উল্লেখযোগ্য স্থাপনা। আলস্টার নদীর মোহনায় বাঁধ দেবার ফলে অভ্যন্তরীণ ও বাহ্যিক আলস্টার নামের দুইটি হ্রদ তৈরি হয়েছে। পুরনো শহরে প্রাচীন কেল্লা বা গড়গুলিকে বাগানের নেটওয়ার্ক ও বেড়ানোর জায়গায় রূপান্তরিত করা হয়েছে। আরও আছে হপ্‌ফমার্কট, যা একটি বৃহৎ উন্মুক্ত চত্বর। উল্লেখযোগ্য ঐতিহাসিক ভবনের মধ্যে আছে ১৮৯৭ সালে নির্মিত র‌্যনেসাঁস ধাঁচের সিটি হল, ১২শ শতকের সেন্ট পিটারের গির্জা, ১৩শ-১৫শ শতকের সেন্ট জেমসের গির্জা, ১৪শ-১৫শ শতকের সেন্ট ক্যাথেরিনের গির্জা, এবং ১৮শ শতকের উঁচু চুড়াবিশিষ্ট সেন্ট মিখায়েলের গির্জা। হামবুর্গ শহরে সুরকার ফেলিক্স মেন্ডেলজোন এবং ইয়োহানেস ব্রাম্‌স জন্মগ্রহণ করেন। শহরের আল্টোনা অংশে কবি ও নাট্যকার ফ্রিডরিশ গটলিব ক্লপষ্টক সমাধিস্থ আছেন।


title: হামবুর্গ

text: ডেনীয় ও স্লাভদের উপর্যুপরি ধ্বংসাত্মক আক্রমণের পরেও হামবুর্গ টিকে থাকে এবং ১১৮৯ সালে পবিত্র রোমান সাম্রাজ্যের থেকে স্বীকৃতি লাভ করে। তৃতীয় ক্রুসেডে অবদান রাখার জন্য শহরটিকে গুরুত্বপূর্ণ বাণিজ্যিক সুবিধাদি প্রদান করা হয়। ১২৪১ সালে লুবেক শহরের সাথে এবং ১২৪৯ সালে ব্রেমেন শহরের সাথে চুক্তির ফলে হানজেয়াটিক লীগের জন্ম হয়। হামবুর্গ এই লীগের সবচেয়ে শক্তিশালী ও ধনী শহরে পরিণত হয়। ১৫২৯ সালে হামবুর্গের জনগণ রিফর্মেশন মেনে নেয় এবং শহরটি লুথারীয়, ক্যালভিনীয়, এবং ইহুদী উদ্বাস্তুদের আশ্রয়কেন্দ্রে পরিণত হয়। ১৬১৮-১৬৪৮ পর্যন্ত ত্রিশ বছরের যুদ্ধে শহরটির বাণিজ্যিক উন্নতি ব্যাপকভাবে হ্রাস পায়। ১৭৮৩ সালে মার্কিন যুক্তরাষ্ট্রের সাথে বাণিজ্য সম্পর্ক স্থাপনের মাধ্যমে অবস্থার সাময়িক উন্নতি ঘটে। কিন্তু নেপোলিয়নীয় যুদ্ধসমূহের সময় (১৭৯৯-১৮১৫) এই উন্নতির সমাপ্তি ঘটে। ১৮১১ সালে নেপোলিয়নের সেনারা শহরটি দখল করে।